Тожикистонлик меҳнат муҳожирлари Арабистонга юборилади\n10 апрел 2021, Тошкент вақти: 16:25\nШу кунларда тожикистонлик меҳнат муҳожирлари Саудия Арабистонига кетишга тайёргарлик кўриш билан машғул.\nТожикистон Ички ишлар вазирлигининг муҳожират хизмати маълумотларига кўра, шу йил июн ойи ўрталарида тахминан 600 нафар тожикистонлик Саудия Арабистонига жўнаб кетади. Маълум бўлишича, уларга 140 мутахассислик бўйича иш таклиф қилинган.\nАрабистонда ишлашни истаган тожикистонликлар ўз ҳужжатларини Тожикистон Ички ишлар вазирлигининг Муҳожират хизмати лицензиясига эга бўлган “Замони Юнус” меҳнат муҳожирлари билан ишлаш ширкатида расмийлаштириши мумкин.\nМазкур ширкат раиси Насрулло Замоновнинг билдиришича, тожикистонлик фуқароларнинг Арабистонда ишлашлари икки ёқлама шартнома асосида амалга оширилмоқда.\n- Араблар томонидан тахминан 140 мутахассислик бўйича иш таклиф қилинган. Булар шифокор, ҳайдовчи, ошпаз, энага, араб ва рус тили ўқитувчилари каби мутахассислардир. Албатта Арабистонда ишлашни истайдиганлар жуда кўпчилик. Ҳозирга қадар ширкатимизга тахминан 3,5 минг киши ариза билан мурожаат қилган, дея билдирди Насрулло Замонов.\nЛекин, “Замони Юнус” раҳбарига кўра, жорий йилда ариза билан мурожаат қилганларнинг фақат 1200 нафари Арабистонга юборилади.\n- Россиядаги меҳнат муҳожирларимизнинг кўплаб муаммоларга дуч келишидаги асосий омиллардан бири уларнинг рус тилини билмасликлари ва ҳуқуқий саводсизликларидир. Арабистонга кетаётганларда ҳам шундай муаммолар бўлмаслиги учун биз уларнинг ҳар бири билан бир кунда 8 соат араб тили, ҳуқуқий масалалар, араблар тарихи, урф-одатлари бўйича дарс ўтказмоқдамиз. Айни пайтда шундай қисқа муддатли курсларни 600 киши битирди. Улар июн ойи ўрталарида Арабистонда фаолият қила бошлайдилар, дея билдирди Насрулло Замонов.\nУнинг гапига қараганда, Арабистондаги иш берувчи ишга таклиф қилинган ҳар бир меҳнат муҳожири учун давлатга солиқ пулини ўз ширкати ҳисобидан тўлайди. Ваъда қилинаётган иш ҳақи эса 3000 дан 8000 АҚШ долларигача экан. Шартномага мувофиқ, тожикистонлик меҳнат муҳожирларининг хавфсизлиги ҳам таъминланиши лозим.\nКўпчилик Россияда иш ўринларининг қисқараётгани ортидан ватанига қайтиб келаётган бир пайтда тожикистонликлар Тожикистон ва Саудия Арабистони ўртасида шундай бир ҳамкорлик шартномасининг имзоланиб ишга солиниши кўп оилаларни оғир вазиятдан қутқаради, деган умиддалар.\n- Мен ҳам Арабистонда ишлаш учун ҳужжатларимни шу ширкатга топширдим. Касбим шифокор, ҳайдовчилик ҳам қила оламан. Тожикистонда иш бор, лекин ойлиги жуда оз. Россияда эса ҳозир ишлатиб, ҳақ бермай ҳайдаш ҳоллари кўпайган, кейин марказий осиёликларни одам ўрнида кўрмай, ўлдириб ташлаётгани ҳолларини эшитиб турибмиз. Шунинг учун Арабистонга бориб ишлашга қарор қилдим, дейди июн ойида Арабистонга жўнаб кетаётган 30 ёшлик Амирхон исмли суҳбатдошимиз.\n“Замони Юнус” ширкати раиси Насрулло Замонов бу йил Арабистонга кетаётган меҳнат муҳожирлари орасида аёлларга озчиликни ташкил қилишини айтар экан, бунинг сабабини изоҳламади.\nТожикистонлик аёллар мамлакатда ишсизликдан қийналиб яшагандан кўра, Арабистонда ишлаб қайтишга бажонидил рози эканларини, бироқ хавфсизлик масаласида бир оз шубҳаланаётганларини айтишди.\n- Агар бораётган аёллар хавфсизлигини тўла таъминлашса, мен ҳам борган бўлар эдим. Чунки шу кеча-кундузда олаётган маошимиз энг зарур нарсаларга ҳам етмаяпти. Менинг эшитишимча, у ерда 10 минг, 15 минг долларгача маош бераркан. Бу биз учун жуда катта пул. Уйсиз юрган аёлларимиз, ёшларимиз кўпчилик. Агар барча шароитлар яратилсаю, аёлларимиз бориб ишлаб келишса, жуда кўп муаммоларимиз ҳал бўлган бўларди, дейди ўзини Муборакхон деб таништирган суҳбатдошимиз.\nАснода соҳа бўйича мустақил таҳлилчилар Саудия Арабистонига 35 ёшдан юқори бўлган фуқаролар юборилиши жамият учун фойдадан холи эмас, дея мулоҳаза билдиришмода.\nЧунки, таҳлилчиларга кўра, ҳаётда кам тажрибага эга бўлган ёшларни мусулмон давлатларда турли диний-экстримистик гуруҳлар домига тортиш эҳтимоли ҳам йўқ эмас.


Флоридадаги самолёт ва вертолёт тўқнашуви (видео)\n10.06.2018 01:29 0 1306\nКлируотер (Флорида штати, АҚШ) шаҳридаги учиш майдонида 2017 йилнинг 23 сентябрь куни «Robinson R22» вертолёти ва «Piper PA-28» енгил моторли самолёти ўртасида юз берган тўқнашув видеокамераларга тушиб қолган экан. Бу ҳақда «Day.az» хабар бермоқда.\nУшбу ҳодиса видеоёзуви интернетда яқинда пайдо бўлди. Самолётнинг чап қаноти вертолётнинг орт қисмига урилади, оқибатда ишдан чиққан ҳар икки учиш аппарати ерга қулайди.\nЖароҳат олган икки киши эса касалхонага ётқизилган.\nИқтисодиёт 15/03, 14:00\nЁқутистондан учган самолёт олтин сочиб кетди


26.03.20 11:48\tmsk\n«Достук» қирғиз-ўзбек чеграсидаги 24 март ҳолати. Ozodlik.org сайти фотосурати\nЧегаралар ёпилгани сабаб, Қозоғистон ва Қирғизистон чегара назорат пунктларида 700 га яқин ўзбекистонликлар тўпланиб қолган, деб хабар беради «Озодлик».\n25 март куни ўзбек-қозоқ чегарасида 500 дан ортиқ , ўзбек-қирғиз чегарасида эса 150 дан ортиқ ўзбекистонликлар йиғилиб қолган.\nЎшдаги «Достук» чегара пунктида ўзбекистонликлар мана икки кундан бери чегарани кесиб ўтишга рухсат кутиб турибдилар. Қирғизистон чегара хизматининг масъул ходими ўзбек ҳукумати билан олиб борган музокаралардан сўнг, 24 март куни 320 нафар фуқаро чегарани кесиб ўтганини, яна 150 та одам навбат кутиб турганини маълум қилди.\nҚозоғистоннинг Атирау шаҳрида меҳнат қилган нукуслик 35 ёшли Пўлат «Тажен» ўзбек-қозоқ чегарасидан ўтолмай яна Қозоғистонга қайтиб кетганини айтади. Унинг сўзларига кўра, Россия ва Қозоғистонда ишлаб қайтаётган 400 га яқин мигрантлар чегарада йиғилиб қолган. «Мен чегарада бир қанча вақт кутиб, кейин Атирауга қайтиб кетишга қарор қилдим. Кўпгина танишларим ҳам таксида ортга қайтиб кетдилар, лекин кўпчилик чегарада қолган», — дейди мигрант.\nҚозоғистон томонидан «Жибек жоли» ва ўзбек томонидан «Ғишт Кўприк» постлари ёпиқ. Сайт юклаган видеотасвирда ўзбекистонликларнинг КПП олдидаги асфальтда ётганини кўриш мумкин. «24 март куни кечқурун Ўзбекистон чегарадан қариялар, болали аёлларнинг ўтишига рухсат берди», — дейди нашр манбаси.\n25 мартги «Жибек жоли» («Ғишт Кўприк») чегара пункти. Ozodlik.org сайти фотосурати\nҚозоғистондаги «Дўстлик» ўзбеклар жамиятининг раиси Икром Хошимжонов «Жибек жоли» пунктидаги мигрантлар билан учрашиб, Маккага зиёрат қилган аёллар ҳайрияси эвазига сотиб олинган озиқ-овқатларни мигрантларга топширди. Унинг сўзларига кўра, хукумат ичкарида карантинга олиш имконига қараб одамларнинг чегарани кесиб ўтишига изн беряпти.\n23 март куни Ўзбекистон 629 та, 24 март куни 800 нафарга яқин одамларни ўз ҳудудига киритган. Биз чегарадаги вазиятни тўлиқ назорат қиляпмиз», — дейди Хошимжонов.\nУнинг сўзларига кўра, ўзбек-қозоқ чегарасида 47 нафар Тожикистон фуқароси ҳам бор. Улар Ўзбекистон орқали ўз юртига етиб олиш илинжидалар. Тожикистон ҳукумати улар учун коридор очилиши борасида музокаралар олиб бормоқда.\nТожикистонликлар учун бу каби муаммо «Ойбек» — «Фотехобод» чегара пунктида ҳам юз берганди.\nМарт ойи ўртасида Ўзбекистон, Қозоғистон ва Қирғизистон бирин-кетин чегарасини ёпти ва авто, темир йўл, ҳаво алоқалари кескин тўхтатди. Қозоғистонда коронавирусга чалинганлар сони 86 тага, Ўзбекистонда 60 тача одамга етди. Қирғизистонда ушбу касалликка чалинганлар сони 44 нафар бўлса, Тожикистонга оид бирорта маълумот йўқ.\n2019 йили ярим миллион чет эллик Россия фуқаролигини олган


hidoyat.uz – “Мовароуннаҳр” нашриётининг сайти - Фарзандингизга дўст бўлинг\nЖурналимизнинг иккинчи сонида берилган “Бола хулқи нега бузилади?” номли мақолада фарзанд тарбиясида йўл қўйиладиган баъзи хатолар ҳақида сўз юритилган эди. Таҳририятга келган хатлардаги фикр ва таклифларни инобатга олиб, баҳсни яна давом эттиришни маъқул кўрдик.\n– нотўғри рағбатлантириш. Ота-она ўн ёшга тўлмаган болалаларининг яхши ишларини мукофотлашда ширинлик ёки пул бериш билан бирга савоб бўлишини, эвазига жаннатга эришувини ҳам уқтиришсин;\nТошкент Ислом институти мударриси Имоммуҳаммадхон УБАЙДУЛЛАЕВ тайёрлади.\n1300 марта ўқилган.


Shukurjon Islomov blogi: 2018\nShukurjon Islomov blogi\nТарвузнинг зарари ҳақида\nТарвуз мазали ва фойдали полизмева. Танани роҳатлантиради, оч қолганда есангиз тўйдиради, овқатдан кейин есангиз, ҳузур қиласиз. Қолаверса, танани зарарли моддалардан тозалаш хусусияти бор, ҳар хил касалликларга даво. Тарвуз исли атирлар қиммат туради.\nТасаввур қилинг: тарвузни суймайдиган бир кишига амал тегди ва у ишни тарвузни тақиқлашдан бошлади. Ишонаверинг, бунақаси юз бериши мумкин. Тарихда француз қироли Генрих Тўртинчи қовунни судга берган. Ўзимизнинг ёзувчи Саид Аҳмаднинг “Ўрик домла” деб аталувчи машҳур ҳикояси шўро даврида Ўзбекистоннинг “ўрик” лақабли ҳоким бошқарувчи вилоятида чоп этилмаган. Чунки ўрик репрессияда бўлган-да.\nТарвузимизга қайтайлик. Шундай қилиб, энг аввало турли-туман газета-журналлар тарвузнинг зарари ҳақида олимларнинг илмий мақолаларини чоп эта бошлайди. Илмий-оммабоп мақолалар қуйидагича бошланади “Тарвуз мазали, бироқ...”, “Дастурхонимиздаги душман..”, “Ҳамма ширин нарса ҳам фойдали бўлмас”, “Лаззат оғушидаги оғу”.\nБу ҳолваси, телевидение тарвузни қораловчи кўрсатувларга тўлади. Қора фонда, ўргимчак тўри тасвири устида оқаётган қондай ҳарфлар билан “Тарвузга банди бўлганлар”, “Нафс сиртмоғида” номли кўрсатувлар намойиш этилади. Видеороликлар олинади. “Мен Эшонов Боҳодир Каппонбозордан тарвуз олгандим, ичи селитрага тўла чиқди. Сўйсам ичидан шарват эмас, селитра оқиб кетди. Тарвуздан кечинг, Дубайга учинг”. Овози киши қалбига ғулғула соладиган диктор амаки узуқ-юлуқ қорамтир кадрлар аро ҳикоя қилади: “Мен Қозоғистонга бир КамАЗ тарвуз олиб боргандим, у ерда мени Марат исмли кимса кутиб олди. Тарвузларим ачиб-бижиб ўзидан заҳарли газ чиқара бошлади. Ҳозирда биринчи гуруҳ ногирониман”\nИмом-домлалар жамоатга кенг тарғибот ишларини олиб боришга киришади. “Биродарлар! Аҳли жамоат! Шу таги-зоти бетайин одамнинг бошини эслатадиган думалоқ экинни тановул қилишимиз жоизми? Шу керакми бизга, айтинглар. Айрим бетавфиқлар ичини тешиб, спирт аралаштириб самогон, деб аталган ҳаром ичимлик тайёрлашяпти, ахир. Шайтоннинг сийдигику бу, валлоҳи аълам. Ўзларингни ҳалокатга ташламанглар, аҳли жамоа. Харид қилиш ҳаром, харид қилган билан мулоқот қилиш макруҳ!”.\nШу зайлда жамият тарвуз асли ширин қотиллиги ҳақида маълумотга тўяди. Натижада, бирор издиҳомда тарвуздан гап кетса, зиёлилар “...шунақа дейсизлару, аммо бу тарвузнинг фойдасидан зиёни кўп...” деб гап бошлайдиган бўлади. Тарвуз радди маъракага айланади.\nХўш, турган-битгани зарар бўлган бу нарсани ёш болага бериб, навқирон умрига болта уришга не ҳожат. Тезда болаларни тарвуздан асраш борасида чора-тадбирлар ишлаб чиқиш зарур. Нафақат, тарвуз, балки қовун, ошқовоқ каби ортиқча полизмеваларни болалар дастурхонига яқинлаштирмаслик керак. Негаки, улар тарвузни эслатади. Қовун-тарвуз, деб бежизга қўшиб айтилмайди, ахир. “Болаларни тарвуздан асрашнинг чора-тадбирлари тўғрисида”ги янги қарорда 16 ёшга етмаган болага тарвуз бериш, унинг яшаш ҳуқуқига дахл қилиш эканлиги белгилаб қўйилди.\nФалон маҳаллада қиёмат қўпибди. Э,воҳ, нима бўлибди? Сўраманг, асти, кеча Россияда ишлаб келган фалончивой ёш-ялангларни тўплаб тарвуз сўйиб бераётганда қўлга тушибди. Сўмкасида иккита яшириб олиб келган экан. Ўзингиз биласиз, Краснодар тарвузлари жа бошқача бўлади. Ширасини оқизиб еб ўтиришганда шаппа босишибди. Ҳадемай телевизорда кўрсатиб қолишади. Тарвуз, ахир полонийдан баттар зиён нарса бўлса, чегарада ушлаб қолса ўлармикан. Эссиз, ёш-ёш йигитлар...\nТарвузнинг номини ҳам барча жойдан ўчириш керак. Китоблардан оқ бўёқ билан “тарвуз” ёзуви ўчириб чиқилсин. Биология фанида, кулинарияда тарвуз мавзуи қолдириб ўтилсин. Маъно бузилиш эҳтимоли вужудга келса, “кўк думалоқ” деб аталсин. Нефть кони билан адаштиришади? Коннинг номини ўзгартирамиз, шуям ишми? Тамом, адабиётлардан ҳам тарвузнинг қораси ўчди.\nКечагина пайкал бошида тарвузни ёриб еб юрган одам дунёни бир айланиб келиши биланоқ бу ҳолни кўриб ҳуши бошидан учди. Ия, бу қанақаси бўлди? Ҳушини йиғиб олмасиданоқ, тарвузранг формали иккитаси тирсагидан тутди: - Ҳужжатларни кўриб қўяйлик. – Марҳамат. - Оғзингиздан тарвуз ҳиди келяпти-ку. Биз билан маҳкамага юришингизга тўғри келади. Тарвуз тақиқланганини билсангиз керак. – Кечирасиз, тарвуз еганим йўқ, тарвуз исли атир сепганман. – Экспертиза аниқлайди. – Қандай қилиб? – Қонингиздан аниқлайди. Шунингдек, ошқозон микрофлорасидан. Ахлат ва сийдигингизни топширасиз. – Мен, ахир тарвуз емаганман. – Тез юринг, гапни кўпайтирмай. Бир соат кечиксак, тарвузнинг асосий таркиби глюкоза қонга сўрилиб кетиши мумкин, унда таҳлилчиларимиз қийналиб қолишади.\nКетишди. Биз ҳам ҳикоямизни шу ерда тугатиб ўз йўлимизга кетамиз. Давомини сўраяпсизми? То дориломон замонлар етиб келгунча авлодлар тарвуз нималигини билмай ўсади. Биласизми, шунга қарамасдан тарвуз мазали ва фойдали неъматлигича қолади. Ким билади, дейсиз, эҳтимол, яширинча еб, уруғини сақлаб қўйишар.\n2018 йил, декабр\nна 11:35:00 AM Комментариев нет:\nтеглар: Ижод, сатира\n(2018 йилги блогерлар чемпионатининг 3-босқичи учун ёзилган)\n2018 йилнинг 10 июни\nна 8:13:00 AM Комментариев нет:\nтеглар: Йўл-йўлакай ёзилган, қайдлар, муаммо, танқид\nИкки карра икки неччи?\nБлогерлар чемпионатининг 1-босқичи учун ёзган "Нима(га) керак маънавият" номли блогпостим Республика Маънавият ва маърифат марказининг назарига тушиб, "ҳаваскор блогер" номи остида "Ҳаммага керак маънавият" номли раддия мақоласи ёзишди. Бундан ташқари ВВС сайти маънавият тарғиботчиларидан бири билан менинг ўртамизда суҳбат ташкил қилди.\n- Муҳтарам етакчи, 2х2 неччи бўлади?\n- Авваламбор, ассалому алайкум, барчангизга муборак рўзаи Рамазон айёми муборак бўлсин. Энди бу масалага келсак, шу кунларда энг долзарб, муҳокама марказидаги мавзуга айлангани ҳеч кимга сир эмас. Биз махсус ишчи гуруҳи тузиб ечим устида ишлаяпмиз, амалий натижага эришишни мақсад қилганмиз. Зотан инсон элига, юртига наф келтириб яшаши – улуғ бахт. Ман ўзим шахсан бу муҳокамаларда иштирок этдим ва сўзга чиқдим. Умуман олганда сизлар кўтарган масала бугунги кун тили, яъни интернет тили билан айтганда трендга айланди. Шунинг учун унга тизимли ёндашув зарур. Қолаверса, шу кунларда муҳтарам вазиримиз унга эътибор қаратдилар ҳамда бизнинг олдимизда турган асосий масалалардан бири эканлигини эътироф этдилар. Бундан ташқари қонунчилик палатасининг тегишли жамоаси шу кунларда махсус нормалар ишлаб чиқиш билан банд. Энди мен сизга гапнинг индаллосини айтадиган бўлсам буюк боболаримиз фақатгина бунга эътибор қилибгина қолмасдан амалий натижалар ҳам кўрсатганлар. Аз Замахшарийдек, Навоийдек сиймоларнинг авлоди бўлиш бизнинг зиммамизга улкан масъулият юклайди. Сўз мулкининг султони Мир Алишер Навоий “Одами эрсанг демагил одами” байтларини ёзганлар. Тўғри олдимизда турган ҳал этилиши зарур бўлган масалалар кўп. Бироқ бу барчасидан устуворлигини биз тан оламиз. Энди масаланинг бевосита ечимига келадиган бўлсак, буни мутасадди идоралар билан келишиб, чуқур таҳлил ва синтез асосида изланиш лозим, албатта бунга бизнинг салоҳиятимиз ҳам давлатимиз берган имкониятлар ҳам етади. Ва белни маҳкам боғлаб элимизга, халқимизга наф келтириш йўлида тинмай меҳнат қилишни ўз бурчимиз деб биламиз. Эътиборларингиз учун раҳмат, ифтор вақти бўлиб қолди.\nFacebookдаги муҳокамага ўтиш\nна 10:43:00 AM Комментариев нет:\n(2018 йилги блогерлар чемпионатининг 2-босқичи учун ёзилган)\nАгар бу босқичдан ҳам ўтиб олсак, кейинги бекат ижобий бўлиши тайин. Муносиб кадрлар келади, профессионализм ютиб чиқади. Ҳа, агар, ўтиб олсак. Ҳамма ўтган, биз ҳам ўтамиз. Бу кун кечагисидан яхшироқ, аммо бунақасини орзу қилмаганмиз, эртага бундан яхшироқ бўлади, яхшироқ бўлиши шарт.\n2018 йилнинг 31 майи\nна 6:29:00 AM Комментариев нет:\nтеглар: муаммо, сиёсат, танқид\nМанзил: Коканд, Узбекистан\n(2018 йилги блогерлар чемпионатининг 1-босқичи учун ёзилган)\nЮқоридаги “ибратли” ҳикояни 7-8 йилча олдин ўзимча ёзиб қўйгандим. Тўғри, нўноқроқ чиққан, аммо воқеа, ҳақиқатан, юз берган. Шу кунларда маънавият масаласида мустақил таҳлилчи Саид Абдулазиз Юсуповнинг ФФФ (футбол, фиеста, фаҳш) назарияси ифодаланган видеолавҳа тарқалдию, эски мавзу қалқиб чиқди: маънавият, ахлоқ, миллийлигимиз. Фейсбукда дарҳол Юсуповнинг устидан истеҳзо бошланиб кетди: нималар деяпти бу “эксперт”, қайси жойда бунақа теория бор экан, ким ўйлаб топган? Ростини айтсам, йўқ жойдан “душман образи” ясаган таҳлилчининг гапига, дастлаб, менинг ҳам энсам қотди. Аммо доно гуглдан сўраганимда Португалия диктатори Антониу ди Салазар аҳолини бошқаришда уч Фга, яъни, Fado – мусиқа, футбол, Fatima – дин (баъзи ўринларда Fiesta – лаззат, ҳузур) суянганини айтди (1-манба, 2-манба). Бу диктаторнинг илмийликка даъво қилмайдиган образли фикри, бироқ тўлиқ бўлмаса-да, Юсуповнинг хулосасига озми-кўпми далил бўла олади.\n2018 йилнинг 17 майи\nна 8:31:00 AM Комментариев нет:\nтеглар: Мақола, муаммо, танқид\nМанзил: Наманган, Узбекистан\nМана куз ҳам охирлаб, вилоятларнинг пахта режалари бажарилишига озгина қолди. Яқин ўтмишимизга қайтиб тасвирлайдиган бўлсак, дўппи кийган қориндор ва шопмўйлов раис боболар карнай-сурнайлар садоси остида қўр тўкиб тантанавор мукофотларни оладиган кунлар яқин. Қисқаси, пахта плани тезроқ тўлсин, бу барчанинг дилидаги гап.\nГапни пахтадан бошладик. Гарчи юксак минбарлардан “бизда мажбурий меҳнатга йўл қўйилмайди. Фалон касб эгаларининг пахта териши жиноят. Ундоқ-бундоқ”, деб жарангдор ваъдалар берилишига қарамасдан, ихтиёрий-мажбурий тарзда юзлаб корхона-ташкилотлар хизматчилари пахтага жўнатилди. Шуларнинг қаторида “Ўзбекнефтгаз” холдингига бўйсунувчи геофизика ташкилотининг ишчи-хизматчи ходимлари, мутахассислари катта пахта хирмонига ҳисса қўшди.\nНоябрь тугашига саноқли кунлар қолганига қарамасдан “Ўзбекгеофизика” ишчи-ходимлари ҳар куни Учкўприк, Фурқат туманларининг далаларида кўсак қидириб сарсон. Аслини олганда, пахта терими геофизика раҳбарияти учун ҳам ғирт даҳмаза. Ҳокимият мажлисда “фалонча одам берасан”, деб талаб қўяди. “Фалонча одам” берганда эса бу нефть-газ қидирув ишларининг сифатига таъсир ўтказмай қолмайди. Ахир, мутахассис ва ишчи кучи бўлмаса, иш қаердан юрсин?\nАслида далада терадиган бирор нарса қолгани йўқ, ҳисоб. Буни муаллиф олган расмлардан ҳам кўришингиз мумкин. Давлат ташкилотидан келган теримчини кўрган фермернинг ҳам пешонаси тиришади, чунки тергани бир халта (этак ё қоп ҳам эмас) кўсак, аммо қозон осиб тушлик тайёрлаш шарт. Ўзига қолса, теримчиларни чақирмайди, аммо юқоридан талаб шундай.\nМоддий бойлик яратмайдиган касб эгаларини заррача камситмаган ҳолда геофизикларнинг меҳнати маҳсулини баҳолашга ҳаракат қилиб кўрайлик. Бунинг учун геофизиклар томонидан очилган углеводород конларининг ҳажмини билиш етарлидир. Яқинда Андижон вилоятида очилган газ кони бир суткада 600 минг куб метр газ бериш салоҳиятига эга деб баҳоланди. Газнинг 1000 куб метрини давлатимиз 150 доллардан четга сотганда ҳам бир суткалик маҳсулотдан 90 минг доллар даромад олиш мумкин.\nМажбуран пахта даласига чиқарилиб бир кунда 20-30 кг пахта терган кадр давлатимизга қанча фойда келтириши мумкин? Ташкилотда ишлайдиганларнинг барини қўшганда ҳам кунига 90 минг доллар келтирмаслиги аниқ.\n(Қайтариб айтаманки, гап фақат моддий бойлик келтирувчи касб эгалари ҳақида эмас. Нафақат, нефтчи, балки йўлсоз, шифокор, банк ходими, ўқитувчи сингари барча касб ходимларининг кузда пахта даласига ҳайдалишига чек қўйилиши зарур, деб биламан).\nЎзбекистонда кундан кун ўзгаришлар бораётган даврда давлат ташкилотлари ходимлари пахта теримига чиқарилишига чек қўйилишидан ва ҳар бир мутахассис ўз соҳасида хизмат қилишидан умид қилиб қоламан.\n(мақола 2017 йилнинг 26 ноябрида sof.uz сайтида нашр қилинган)\nна 5:22:00 PM Комментариев нет:\nҚайнонамнинг совғаси (Дима Қаюмга бағишлов)\nЗап қайнонам бор-да. Куёвини ҳамма жойда паддержка қилиб юради. Туғилган кунимда хотин онасиникига борибди, қаранг. “Куёвизга нима совға қиласиз” аяжон деб сўраса, бир пачка долларни кўрсатган экан (бой бойда барибир), хотин “фу, ҳозир қуруғини узатиш модадан қолган, қуруқ долларга пишагам офтобга чиқмайди”, деворибди. “Ҳа, бўмаса, Гавайи оролларигами, Анталиягами путёвка оберай, бола-чақани манга қолдириб куёвим билан дам олиб келинглар” деса, “ўзи кеча Исландиядан келдик, уёққаям куёвиз печка экспорт қилмоқчи, совуқ жойларакан, ҳам саёҳат ҳам тижорат дегандай дам олиб келдик, энди саёҳатга чиқмаймиз” дебди. Ҳа, содда хотин-а, Исландияга нимага борганимни билмайсанда, фуқаролигини олмоқчи бўп борганимни билдирмайманда (тшш, жим туринг, шовқинламанг). Хуллас десангиз, охири қайнонам туғилган кунимга антиқа сюрприз қиладиган бўлди. Нима дейсизми? Ўзимам телвизордан билдим. Икки ой бурун газчиларни каттаси телвизорда чиқиб “халойиқ, бу йил газ бўмайди, умид қилманг”, деганда хурсанд бўлганимдан ўзимни томдан ташлаворай дедим. Аслида унинг гапини давоми “...газ бўмайди, ўтин печкага ўтинглар, Дима Сахий печкаларидан харид қилинг” дейиши керак эди. (Ҳаммаси қайнонамнинг плани бўйича кетяпти). Ғирром операторлар шу жойини кесиб ташлапти. Ҳа, майли, асосийси мақсад айтилди-ку. Қайнонам Адолат Усмоновани танимайдиган одам бор эканми? Бой бойда барибир. Шундай қилиб биз тузган молиявий схема бўйича одамларга печкани саккиз баробар кўп сотиш мўлжалланяпти.\nҲа, бунинг учун катта харажат қилди қайнонам. Кетса бойдан кетибдида. Олдин радио, телвизор, газета, сайтларда махфий заказ бериб печканинг афзаллигини тарғиб қилдик. Баҳриддин Асрор, Шукур Исломов, Дониёр Рўзметов, Ривожиддин Абдумаликов деган ёзувчилар таппининг фойдаси, ўтиннинг чўғи, газнинг зиёни ҳақида қоп-қоп мақолалар ёзиб тарқатди. (Ҳаммаси қайнонамнинг плани бўйича). Ҳозир битта олим таппининг соф зичлиги, концентрациясини ўрганяпти, бошқаси калориясини ошириш, ҳидини кетказиш бўйича диссертация ёқлаяпти. Ҳаммасини ҳомийси Адолат Усмонова. Бой бойда барибир.\nҲаҳайт, давринг келди суриб қол Дима. Дима Сахий печкаларига кепқолинг, деб Равшан Эрматовнинг рекламада чиқишини ўхшатиб турсам, хотин “туринг, дадаси, одам деган печканинг устидаям ухлайдими, тагиздан совуқ ўтиб кетса менга қийин”, деб уйғотди. Кўзим кетиб қопти.\n2017 йилнинг декабри\nна 10:41:00 PM Комментариев нет:\nтеглар: Ижод, қиш, муаммо, сатира, танқид\nМанзил: Касансай, Узбекистан\nЎзбек жамиятидаги муаммоларга ким айбдор?\nСекулярнинг наздида экстремистлар айбдор.\nАтеистнинг наздида динчилар айбдор.\nМусулмонларнинг наздида кофирлар айбдор.\nНеокоммунистларнинг наздида Америка ва Европа айбдор.\nЯрим асрдан кўп яшаганларнинг наздида “мустақиллик даврида бой берилган авлод” айбдор.\nЁшларнинг наздида “давлат тизимида сақланиб қолган ёвуз империя сарқитлари” айбдор.\nПантуркист-миллиётчиларнинг наздида Россия, Хитой ва арман мафияси айбдор.\nЛибералларнинг наздида “тоқатсиз қадимчи-динчи тоифа” айбдор.\nБўтқа дини вакилларининг наздида ташқаридаги барча мусулмонлар ва кофирлар айбдор.\nМиллий истиқлол ғояси билан суғорилганларнинг наздида “четдаги ёвуз ва қора кучлар” айбдор.\nРасмий ахборот агентликларининг наздида ВВС ва Озодлик айбдор.\nКонсерваторларнинг наздида либераллар айбдор.\nУлтраконсерваторларнинг наздида гей-фоҳишалар айбдор.\nИсёнкорларнинг наздида лоқайд ва бетараф оломон айбдор.\nМаддоҳларнинг наздида “одобсиз” исёнкорлар айбдор.\nАҳён-аҳёнда интернетга кирадиганларнинг наздида “кечаю кундуз интернетда ғийбатлашиб ўтирадиган бекорхўжалар” айбдор.\nТуну кун интернетда ўтирадиганларнинг наздида “эркин ахборот манбаидан четда қолаётган” ғофиллар айбдор.\n“Ҳожи ака”ларнинг наздида “калта-култа кийиниб фитнага сабаб бўлаётган” ёш-ёш қизлар айбдор.\nКам таъминланган қатламнинг наздида патрул мелиса ва президентнинг атрофида амалдорлар айбдор.\nПули ва лавозими бор қатламнинг наздида “ўз ҳақ-ҳуқуқини билмайдиган люмпен халқ айбдор”.\nТадбиркорларнинг наздида солиқчи ва молиячилар айбдор.\nКонформистларнинг наздида давлат ва президентни танқид қилаётганлар айбдор.\nГринкардда ютолмаганларнинг наздида Қўшма Штатлар айбдор.\nГринкардда ютиб учиб кетаётганларнинг наздида аэропортнинг серташвиш ходимлари айбдор. Аммо уларни айблаш керак эмас. Шундоғам ташвиши кўп. Ҳамма кетса, чироқни ким ўчириб қўяди улардан бошқа?\n2018 йилнинг 26 феврали\nна 9:44:00 PM Комментариев нет:\nЙўл-йўлакай ёзилган қайдлар\nНефть ва газ\nХорижлик ҳамкорлар (репортаж)\n...Юрт яшнаса , яшнайман-да, Юрт ишқи бор жону танда, Завққа тўлиб куйлайман-да, Асил инсонларни кўриб, Азиз меҳмонларни кўриб......\nИш столимнинг ёнида диван бор. К омпьютерда ишлаб кўз толиқса, чўзилиб ухлаш учун. Ё тиб ухлаб қолибман. Ноутбук ўчирилмаган. Кечқурун у...\n(блоггерлар танловининг 2-босқичи учун ёзилган) 1-статус. Салом ўртоқлар. Бундан буён шу статус остида хабарлашиб турамиз. Мен янгил...\nЮртимизнинг қай бир гўшасига борманг.. ..жаҳон ареналарида баралла янграмоқда ..янада юксакларга.. Ўзимга берилган фурсатдан ...\nҲурматли ҳамкасб. Асли буни ўзингизга жўнатсам ҳам бўлар эди. Аммо сизни танимайман, электрон адресингизни ҳам билмайман. Балки учрашган...\nКўрилган саҳифалар сони\nБлог сизга ёқдими?


Каттақўрғон шаҳридаги кўп қаватли уйлар қишга тайёрми? - zarnews.uz\nКаттақўрғон шаҳридаги кўп қаватли уйлар қишга тайёрми?\nКаттақўрғон шаҳрига кейинги пайтда катта эътибор қаратилаётганини у ерда амалга оширилаётган қурилиш-бунёдкорлик ишлари мисолида ҳам кўриш мумкин. Шаҳар янгича қиёфага кириб ободонлаштирилмоқда.\nКўп қаватли уйлар сони бўйича Каттақўрғон шаҳри вилоятимизда Самарқанд шаҳридан кейинги ўринда туради. Бу кўҳна кентда ҳозирда бундай уйлар сони 243 тага етган. Уларга 18 та хусусий уй-жой мулкдорлари ширкатлари томонидан хизмат кўрсатилади.\n– Шаҳримиздаги таъмирталаб 110 та кўп қаватли уй 2016-2019 йилларда Самарқанд вилоятини ободонлаштириш ва фаровонлигини ошириш жамғармасининг 15,1 миллиард сўм маблағи эвазига таъмирланди, – дейди Каттақўрғон шаҳар ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Тоҳиржон Ишбеков. – Жумладан, уйларнинг том, тарнов, фасад қисми, кириш йўлаклари, электр қутилари таъмирланиб, кириш йўлакларида замонавий эшиклар ўрнатилди. 14 та болалар ва 4 та спорт майдончаси қуриб, фойдаланишга топширилди.\nВазирлар Маҳкамасининг жорий йил 23 сентябрда қабул қилинган “2020-2022 йилларда Самарқанд вилоятининг Каттақўрғон шаҳрини ижтимоий-иқтисодий ривожлантириш ва камбағалликни қисқартириш чора-тадбирлари тўғрисида”ги қарорига асосан таъмирга муҳтож 36 та кўп қаватли уй тўлиқ таъмирланади. Айни пайтда шаҳар ичкарисидаги ичимлик ва оқова сув тармоғи янгиланмоқда. Ингичка шаҳарчасида ичимлик суви таъминотини яхшилаш мақсадида 2 та сув насоси ўрнатилди. Асосий ва ички йўлларда жорий ва мукаммал таъмирлаш ишлари амалга оширилмоқда.\nАмир Темур маҳалласида жойлашган кўп қаватли уйларга “Гулчеҳра Тешаева” хусусий уй-жой мулкдорлари ширкати хизмат кўрсатади. Деярли барча уйларнинг фасад қисми таъмирталаб. Ачинарлиси, 2-уйнинг ертўла қисмида ўрнатилган электр қутилари яроқсиз ҳолга келиб қолган, қувурлар эскирган, аҳоли хонадонларидан ертўлага сув оқяпти.\n- Ширкатимиз томонидан 7 та кўп қаватли уйнинг 312 хонадонига хизмат кўрсатилади, - дейди ширкат раиси Шарофат Зокирова. – 2018 йилда 300 миллион сўм кредит эвазига 3 та уйнинг том қисми мукаммал таъмирланди, аммо фасад қисмига маблағ етмади. Пандемия шароитида аҳолидан пул йиғиш муаммо бўлди. Эндиликда Вазирлар Маҳкамасининг қарори билан уйларимиз тўлиқ таъмирланадиган бўлди.\nДўстлик маҳалласидаги икки қаватли 20 та уйнинг айримлари 2018 йилда таъмирланган бўлишига қарамай деворлари нураган.\n– Шаҳримиздаги 243 та кўп қаватли уйнинг ҳозирча 20 таси иситилади, - дейди Каттақўрғон шаҳар уй-жой коммунал хизмат кўрсатиш бўлими бошлиғи Акрам Умаров. – Шундан 11 та эски кўп қаватли уйга тажриба сифатида икки контурли қозонлар ўрнатдик. Қиш мавсумида уйларни иситишда асосан электр ускуналаридан фойдаланилиши туфайли шаҳардаги 17 та трансформатор мукаммал таъмирланиб, 9 та янги трансформатор ўрнатилди. 35 километр масофадаги ҳаво тармоғи таъмирланди, 210 дона эски симёғочлар бетон таянч устунларга алмаштирилди.\nКаттақўрғон шаҳри янги қиёфага кираётгани яхши, аммо кўп қаватли уйларга иссиқ сув ва иссиқлик қачон берилиши масаласи барибир очиқ қолмоқда.\nТеглар: кўп қаватли уйлар Каттақўрғон шаҳри


Аҳаджон Юсупов: «Чемпионликка эришишдан кўра уни сақлаб қолиш қийинроқ» / CHAMPIONAT.asia\nАҳаджон Юсупов: «Чемпионликка эришишдан кўра уни сақлаб қолиш қийинроқ»\n20 ноя 19:48\nШу кунларда футзал бўйича Ўзбекистон чемпионатининг 1 босқич, 2 тур ўйинлари кўҳна Самарқанд шахрида бўлиб ўтмоқда.\nБу йилги чемпионатда ҳали бирор марта ҳам мағлубиятга учрамаган Тошкентнинг «Локомотив» клуби бош мураббийи Аҳаджон Юсупов билан қисқа суҳбат уюштирдик ва ушбу суҳбатни эътиборингизга ҳавола этамиз.\n- Аҳад ака, бугунги ғалаба билан табриклиман. Мусобақада жамоа ҳали бирор марта ҳам мағлубиятга учрамади. Бу албатта ёқимли ҳолат. Умуман бу йилги чемпионатда «Локомотив»нинг иштирокини қандай бахолайсиз? Жамоа қандай вазифаларни ўз олдига қўйган?\n- Рахмат. Хабарингиз бор, ўтган мавсумда жамоамиз биринчи марта Ўзбекистон чемпионатида барча совринларни ўзиники қилиб олди. Мамлакатимизнинг етакчи клуби «Ардус» билан бўлган финал учрашувларида ғалабани ўз фойдамизга ҳал этдик. Албатта чемпионликка эришишдан кўра уни сақлаб қолиш қийинроқ. Мақсадимиз яна чемпионлик поғонасига кўтарилиб, мухлисларимизни хурсанд этиш. Шунингдек Осиё Чемпионлари Лигасида ҳам Ўзбекистон шаънини муносиб ҳимоя қилиш.\nТаъкидлаб ўтишим керакки, бизни бундай яхши натижалар кўрсатишимизда «Ўзбекистон Темир Йўллари» ДАТК жудаям катта ёрдам бераяпти. Биз эса ўзимизга билдирилган ишончни оқлашга бор кучимиз, матонатимизни ишга соламиз.\n- Бу йил таркибга Андрей Шлема, Олег Ҳолмуҳаммедов, Мурод Азаматов каби футзалчиларни таклиф этилди. Улар ўзларига билдирилган ишончни қай тарзда оқламоқдалар?\n- Эътибор берган бўлсангиз Шлёма аллақачон 10 тадан кўпроқ гол урди. Олег бўлса сўнгги икки учрашувда 4 гол уришга муваффақ бўлди. Муроджон эса чемпионатимизда энг кам гол ўтказиб юборган дарвозабон бўлиб турибди. Кўриб турганингиздек амалга оширилган трансферлар ўзини тўлиқ оқламоқда.\n- Август ойида «Локо» футзалчилари Осиё Чемпионлари лигасида иштирок этади. Ушбу турнир олдидан яна таркибни кучайтиришни режалаштирганмисиз?\n- Айни дамда бор эътиборимизни миллий чемпионатизга қаратганмиз. Махаллий футзалчиларнинг хизматларидан фойдаланмоқдамиз. Иккинчи даврадан таркибимизга икки легионер футзалчини таклиф этиш борасида музокаралар олиб бормоқдамиз. Жамоамизда ҳозир биринчи таркиб мукаммал ҳолатда, иккинчи таркибни ҳам кучайтириш устида изланиш олиб боряпмиз.\nУшбу чемпионатда қайси клубларни медаллар учун курашда бошқаларидан устунроқ деб биласиз?\n- Ўзингизга маълум, кўп карра Ўзбекистон чемпиони «Ардус»дан ҳар доим ҳавф кутиш мумкин. Тажрибали мураббийлар штаби ва моҳир ва ёш футзалчилари билан ҳар қандай жамоага қарши кураша олади. Яна бу йилги чемпионатда «Максам Чирчиқ» ҳам ўз олдига юқори мақсадларни қўйган. Бизнинг клубдан ушбу жамоага бир нечта футзалчилар ўтишган ва таркибни сезиларли даражада кучайтирган. «Когон» жамоаси ҳам бу йил совринли ўринлар учун кураша олади. Мусобақа дебютанти, Қаршининг «Дўстлик-АИН» жамоаси эса биринчи марта мусобақада қатнашишига қарамасдан жудаям яхши иштирок этмоқда. Менга бу жамоанинг ўйини ёқди.\n- Аҳад ака, сухбат учун рахмат. Жамоамизнинг кейинги учрашувларида омад ёр бўлишини тилаб қоламиз!


Профессионал футбол клубларига ажратилаётган маблағларнинг мақсадли сарфланишини мониторинг қилиш, клубларнинг инфратузилма ва академияни ривожлантириш, шунингдек, майдонларни халқаро стандартларга мослаштириш ва уларни сифатли сақлашга йўналтиришини таъминлаш мақсадида профессионал футбол клубларининг йиллик харажатлар сметаси ЎФА билан келишилган ҳолда тасдиқланиши белгиланди.\nЙиллик харажатлар сметаси асосида молиявий маблағларни ажратилишида, хусусан, стадион ва майдон парваришига устувор мақсад бўлади.\nБугун ЎФА биринчи вице-президенти Равшан Эрматов майдони янгиланаётган ЖАР мажмуасини бориб кўрди.\nТашриф давомида масъуллар билан суҳбатлашиб, футбол клубларининг майдонларини яхшилаш, стадионлар ҳолатини халқаро стандартларга мослаштириш борасида фикр алмашилди.\nРавшан Эрматов майдонлар бевосита футболнинг сифатига таъсир қилиши, уларни ўйинларга тайёрлаш ва чимларни доимий назорат остида ушлаш кераклигини айтди. Бунинг учун, футбол майдонини сифатига ҳам илмий ёндашиш ва юртимизда замон футболига муносиб майдонларни пухта ташкил этиш зарурлигини таъкидлади.\nЖАР мажмуасидаги майдонни ҳам мамлакатимиз иқлимини инобатга олган ҳолда узоқ муддатли хизмат қиладиган этиб тайёрлаш бўйича мутахассисларга топшириқ берилди.\nТеглар: ЎФА фаолиятига доир


Тадбиркор қинғир ишга қўл урди — 21asr.uz\nМажбурий ижро бюроси Учкўприк тумани бўлими ходимлари томонидан тумандаги оилавий корхоналарнинг бирига қарашли оҳак цехида Ўзбекистон Республикаси Вазирлар Маҳкамасининг 12.01.2018 йилдаги 22-сонли қарори билан тасдиқланган «Табиий газдан фойдаланиш қоидалари»га риоя қилиниши ўрганилган.\nАниқланишича, оҳак ишлаб чиқариш цехи мулкдори У.А. қинғир ишга қўл уриб қонун талабларини менсимасдан табиий газ етказиб бериш бўйича газ таъминот корхонаси билан умуман шартнома тузмаган бўлсада, аҳоли истеъмоли учун белгиланган табиий газ тармоғига ноқонуний равишда уланиб олиб фойдаланиб келган.\nҲодиса жойи Бюро ходимлари томонидан синчиклаб кўздан кечирилиб, жалб қилинган мутахассислар “устомон тадбиркор” томонидан давлат манфаатларига етказилган моддий зарар миқдорини ҳисоблаб чиқишди. Оз эмас, кўп эмас нақд 149 млн. 722 минг сўмлик табиий газни ўз эҳтиёжлари учун сарфлаб юборганлиги ҳолатлари аниқланган.\nМИБ Учкўприк туман бўлими томонидан ўтказилган терговга қадар текширув ҳаракатлари давомида қонунбузар У.А.га Ўзбекистон Республикаси ЖКнинг 185-2-моддасининг мазмун-моҳияти, хусусан ўттиз кунлик муддатда етказилган моддий зарарнинг ўрнини қоплаган тақдирда жиноий жавобгарликдан озод этилиши мумкинлиги ҳақидаги талаблар тушунтирилган.\nБироқ, У.А. ўзига берилган қонундаги имтиёзли имкониятдан фойдаланиш ўрнига давлат манфаатларига етказилган моддий зарарни тўлаб беришдан бўйин товлаган, балки у табиий газдан “бепул” фойдаланиш жиноят эмас деб ҳисобгандир ҳам.\nҚонун ўз сўзини айтди. Бюронинг Учкўприк тумани бўлими томонидан 10.01.2020 йилда оилавий корхона раҳбари У.А.га Ўзбекистон Республикаси ЖКнинг 185-2-моддаси 4-қисми билан жиноят иши қўзғатилиб, ҳозирда суриштирув ҳаракатлари олиб борилмоқда.


2005 йилнинг 13 майида Ўзбекистон ҳукумати ҳарбийлари томонидан Андижоннинг Бобур майдонидаги бегуноҳ одамлар отилганди…\nЎша куни саҳарда Андижонда қўзғолончилар ҳокимият биноларини эгаллагани, у ерга репортаж тайёрлаш учун боришимиз кераклигини айтиб, мен ишлаётган нашр – Uznews муҳаррири Галима Бухорбоева қўнғироқ қилди. У Андижонга кетадиган, мен эса офисда қолиб, сайтдаги хабарларни янгилаб турадиган бўлдик.\nОфисга келибоқ, телефонда олган сўнгги маълумотлар асосида сайтга қисқа биринчи хабарни қўйдим.\nБунгача сайтда андижонлик тадбиркорларнинг қамалиши ва бунга қарши норозилик жараёнлари акс этган хабарлар хроникаси бор эди.\nСал ўтмай ҳамкасбим Сид Яниш, Малик Бобоев келиб, параллел тарзда воқеани ўрганишга киришдик, воқеани ёритиш учун чет элдан етиб келган бир қанча журналистлар пайдо бўлди.\nОрада Галима қўнғироқ қилар, у берган қисқа хабарларни тезликда сайтга жойлашга интилардик.\nБу хотиралар Элин Йоннсоннинг китобида батафсилроқ акс этган\nГалима йўл-йўлакай намойишчилар баррикадалар қуришаётгани, бироқ журналистлар учун йўлак ҳосил қилиб ўтказишаётгани ҳақида хабар берди, буни тезгина сайтга қўйдик.\nКейинроқ ҳукумат қўшинлари шаҳар атрофида кўпайгани, учта БТР взводи намойишчилар тўпланган жойга яқинлашаётгани ҳақидаги хабарни етказди.\nУчинчи бор боғланганимда мен даҳшатли пулемёт овозлари ва Галиманинг ҳаллослаб чопаётган нафасини эшитдим, холос. Тушунган нарсам ҳукумат қўшинларининг намойишчиларга қарата огоҳлантиришсиз ўт очишгани ҳақидаги хабар бўлди.\nОфисимизга тўпланган халқаро журналистлар, жумладан, Туркия, Швеция, Россия каналлари журналистлари биздан янги мужда кутишарди. Хабарларни ёритиш асносида уларга интервью ҳам берардик. Бу воқеалар тафсилотлари ўша пайтларда ёнимда бирга бўлган швед журналисти Элин Йоннсоннинг «Оммавий қотилликни яшириш санъати» китобига кирди.\nМен ўшанда IWPRда ишлардим.\nКейинроқ Лондондан IWPR офисини ёпиш ҳақида буйруқ келди. Ўша куни Тошкентдаги деярли барча халқаро ташкилотлар ваколатхоналари, жумладан, EХҲТ, Freedom Hause ва бир қанча халқаро журналистик бюролар ёпиқ ҳолатга ўтган, фақат бизнинг эшигимиз ҳамма учун очиқ эди.\nТуркия телеканали махсус ўрнатган антенна орқали дастлабки видеокадрларни дунё бўйлаб, жумладан, Швеция ва Россия ТВ каналлари учун тарқатишда ҳам бу офиснинг хизмати беқиёс бўлди.\n«Мен офисни ёпмоқчи эмасман, фаолиятни давом эттирамиз!» дедим. Швециялик ҳамкасбим Элин ҳам менинг аҳдимни қўллаб-қувватлади. Бу вақтда Галима билан алоқа қисман узилган эди…\nОрадан вақт ўтиб, у қўнғироқ қилди… У билан келишилган жойда учрашдик. У менга даҳшатли воқеа тафсилотларини гапириб бераркан, ўқ тешиб ўтган рюкзаки, дафтарчаси ва гувоҳномасини, андижонликларнинг сўнгги, қонли мурожаатини кўрсатди. Менинг офисни ҳалигача очиб ўтирганимни маъқулламади.\n«Улар билан ҳазиллашиб бўлмайди. Офисни ёпиш керак», деди у. Кейин биз хайрлашдик. У мамлакатни тарк этди.\nАндижон воқеаларини ёритиш пайти Галима Бухорбоеванинг рюкзаки, дафтарчаси ва пресс-кардини ўқ тешиб ўтганди\nМен барибир июнь ойи ўрталаригача сайтни янгилаб турдим. Бу вақтга келиб, Uznewsда Андижон воқеаларига бағишланган 50 тача мақола эълон қилинди.\nМен ҳар куни кечаси, кузатув камайган пайтни пойлаб, компьютерлардан сайт учун у-бу нарса кўчириш учун офисга борар, сайтни бўлса бошқа жойлардан туриб янгилардим.\nЛекин кейинчалик бунинг ҳам ортиқ иложи бўлмади. Чунки офис атрофига қуролли соқчилар қўйилган, улар мени таниб қолган эди.\nСўнгги ишим офисдаги тўртта компьютернинг ҳард дискларини ечиб олиш бўлди.\nОфис қоронғу, жалюзилари ёпиқ, чироқ ўчирилган эди. Мен отвёртка ва фонар билан ҳард дискларни ечишга киришдим.\nТағин бир нарса эсимдан чиқмайди, офис ичида пайдо бўлган ингичка нур ва деворда ўйнаётган қизил нуқта.\nИлк ўйлаган нарсам мени кузатишяпти, деган хаёл бўлди.\nБу ҳақда тошкентлик ҳуқуқ ҳимоячиси Суръат Икромовга айтганимда, у киши эътироз билдириб: «Йўқ. Бу мерган нишони. Сени нишонга олишган», деган фикрни билдирди.\nҲақиқатан ҳам шундайми-йўқми, шундан кейин менинг ортимдан кузатув кучайди.\nАввал Урганчдаги уйимга, кейин Тошкентда мени бир неча бор йўқлаб участка милициясидан, ўзини қайсидир солиқ идорасидан, маҳалладан деб таништирган шахслар кела бошлади.\nМамлакатни тарк этиш\nДеразам олдида ҳар сафар «Нексия» машинасида ухлаётган тўрт нафар одамни кўрардим.\nҲатто бир куни уларни уйғотиб кимлигини сўрашга ҳам жазм қилганман.\nУлар ўшанда ўзларини Президент қўриқчиларидан эканини айтишган, гарчи президент шоссеси уйимиздан озроқ нарида эди.\nШвецияга келиб қолган журналистлар – Тўлқин Қораев, Юсуф Расул ва мен\nШу гаплардан сал ўтиб, бир куни уйим эшиги қаттиқ тақиллади. Менинг гўёки «Бобожоновлардан эканим»ни билган, ўзини шаҳарнинг «катталардан бири» дея танитган амалдор баъзиларини эшик олдидаги машинада кўрган тўрт нафар йигит билан бирга кириб, мен яшаётган уй хоналарини кўрикдан ўтказиши кераклигини айтди.\n«Тинтув қилишга ордер борми?» дея сўрадим.\n«Бу тинтув эмас, шунчаки кўздан кечириш. Керак бўлса, девордаги гулқоғозларгача ечиб олиб тинтишга ҳақимиз бор. Албатта, бунга сабаб ҳам, далиллар ҳам топилади», деди маънодор қилиб.\nКейин мени ташқарига бошлаб, у ёқ-бу ёққа олазарак боқиб, ярим овозда Каримовга салкам «биринчи рақамли душман эканим», «қўзғолонлар уюштириб, уруш чиқарадиган» қайсидир хорижий ташкилотга ишлашимни билишини айтди.\n«Дўстона маслаҳати» сифатида тезроқ, ёмонликни кутиб ўтирмай мамлакатдан кетишимни маслаҳат берди.\n«Ишонавер, бугун-эрта сени олиб кетишади ва жуда кеч бўлади…».\nБу шунчаки қўрқитишмиди ёки ҳақиқатан ҳам одамгарчиликми, ҳозир бир нарса дея олмайман.\nБироқ кейинчалик айни маслаҳатни IWPR раҳбарлари ҳам берди. Албатта, бироз юмшоқроқ, беш-олти кун «мамлакат ташқарисига чиқиб туриш» тарзида.\nБиз, беш-ўнта журналист бир ҳафтага Қирғизистонга кетдик. Бу ҳафта ойларга, кейин эса йилларга чўзилди…\ndata-title="13 май – ҳукумат Андижон қўзғолонини ўққа тутган эди" data-description="
2005 йилнинг 13 майида Ўзбекистон ҳукумати ҳарбийлари томонидан Андижоннинг Бобур майдонидаги бегуноҳ одамлар отилганди...

Ўша куни саҳарда Андижонда қўзғолончилар ҳокимият ..." data-image="https://eltuz.com/wp-content/uploads/2016/05/rasm1371.jpg" data-url="https://eltuz.com/kundalik/195635/" data-services="facebook,odnoklassniki,twitter,telegram" data-counter="ig">\nМана, ўлмаган қул сиз билан 2021 йилнинг илк кунида дийдорлашиб ўтирибман. 364 кунлик китоб турибди олдимда. Бир-бир варақлайман. Кўчада ...\n«Тошкент сити»га кириш пулли бўлгани шундай ҳам мўмай даромад топиш учун қилинмаяпти, албатта. Бу ерда очофатлик, навбатдаги “любая бизнес ...


РАНГ-БАРАНГ ПАТТАЙЯ: ПЛЯЖЛАР, ПАЛЬМАЛАР, ДЎКОНЛАР, УҚАЛАШ ВА ЯНА КЎПЛАБ НАРСАЛАР\nКеча мен ўзимнинг Таиландга сафаримни бошладим, бу ҳақда Facebook ва Instagram да аввалроқ ёзган эдим, бугун эса Паттайяга келдим.\nКайфиятим аьло, бироқ, албатта, чарчоқ аломатлари сезилмоқда: мен яшаётган Sunbeam hotel ёнида жойлашган туманни айланиш иштиёқи устун келди ва оқибатда самалётда учиб келганимдан сўнг яна бир қанча вақтни сайр қилиб ўтказдим. Ҳаммаси ҳақида батафсил.\nТошкентдан Бангокка олти соатдан сал ошиқроқ вақт учиш керак. Айтганча, бордию Сиз яқин орада бу ерга учишни режалаштираётган бўлсангиз, рўёхатдан ўтишга парвоздан камида уч соат олдин келишни унутманг. Боиси айни вақтда дам олиш учун кетаётган одамлар жуда кўп, шу сабабли парвоз пайтида ўзимизнинг ҳам хавфсизлигимиз таъминланиши мақсадида ҳар бир инсон текширувдан ўтиши шарт.\nБангкок аэропорти жуда катта экан, аммо мен паспорт назоратида шошаётган эдим, шу сабабли аэропортни батафсил кўздан кечиришга улгурмадим. Ортга қайтаётган пайтимда бундай имконият бўлади, деб ўйлайман. Айтганча, икки ҳафталик визани Сизга аэропортга келишингиз биланоқ расмийлаштириб беришади.\nЛекин менда виза бор эди ва мен шунчаки паспорт назоратидан ўтдим, юкимни олдим ва орадан 10 дақиқа ўтиб ҳайдовчи мени Таиланд жануби-шарқидаги Паттайя курорт шаҳрига олиб кетаётган эди. Бу ернинг ҳавоси менга Малайзияникидан кўра бироз енгилроқдек туюлди: намгарчилик у қадар юқори эмас. Бироқ кун қуёшли эди.\nПаттайяда мен Sunbeam меҳмонхонасига жойлашдим.\nМен каби оддий сайёҳнинг хонаси қандай кўринишда эканлигини томоша қилишингиз мумкин.\nБўш вақтимдан фойдаланиб, кўчаларни айландим, дўкон ва савдо марказига бордим, маҳаллий аҳоли ва бошқа давлатлардан ташриф буюрган саёҳларни кузатдим. Pattaya ёнидаги beach Walking Street га бордим.\nПаттайя ран-баранг. Бу ерда деярли ҳар қадамда саёҳлар учун аталган нарсалар бор: меҳмонхоналар, озиқ-овқатлар, барлар, сон-саноқсиз мини-салонлар... Шунингдек, Сизга турли уқалашларни таклиф қилувчи ўнлаб жойлар. Ва ҳар қадамда кўплаб нарсалар сотилади. Ҳар хил мотоцикллар кўп.\nТранспорт воситаларидан бемалол фойдаланишингиз мумкин.\nБугун кўп ёза олмадим. Саёҳатимнинг давомини кузатиб боринг.


Қашқадарёда асаб-руҳий касалликлар шифохонаси сирини фош қилишга уринган журналистга куч ишлатилгани айтилмоқда. Шифохона қандай сирни яширмоқда? – mulkdor.com\nSaturday 4 April 2020 /\nUSD 9554.2200EUR 9999.9999\nҚашқадарёда асаб-руҳий касалликлар шифохонаси сирини фош қилишга уринган журналистга куч ишлатилгани айтилмоқда. Шифохона қандай сирни яширмоқда?\nSeptember 4 2019, 12:09 ЖамиятИнсон ҳуқуқлариМафкурамизСиёсатТиббиётЎзбекистонХабарлар\nДилшод Набиев. Фото: «Дарё»\nҚашқадарёлик журналист Дилшод Набиев «Дарё»га мурожаат қилиб, унга нисбатан 5 киши бўлиб куч ишлатишганини, фаолиятига тўсқинлик қилиб, иш қуролларини тортиб олишганини, ўлдириш билан таҳдид қилишганини айтмоқда.\nВоқеа тафсилотини ўрганган «Дарё» мухбирининг ёзишича, журналист бундан аввалроқ Қарши шаҳридаги вилоят 1-сон асаб-руҳий касалликлар диспансери беморлари дея тахмин қилинган, уларнинг ачинарли ҳолатда даволанаётгани акс этган видеони омма эътиборига ҳавола қилган. Шу боисдан ҳам шифохона масъулларига журналистнинг кутилмаган меҳмон бўлиши унчалик хуш келмаган.\nДилшод Набиевнинг маълумот беришича, мазкур видеода вилоят 1-сон асаб-руҳий касалликлар диспансери беморларининг ачинарли ҳолати тасвирланган бўлиб, мазкур видеони журналистга шифохона ходимлари юборган. Оммага эълон қилинган тасвирлардан маълум бўлишича, шифохонада беморлар учун мўлжалланган кароватлар етишмайди. Видеода битта кароватда 2 нафар бемор ётгани акс этган. Янаям ачинарлиси, беморлар ётган хоналар антисанитария ҳолатидалиги маълум бўлади.\nВидео журналист томонидан оммага эълон қилингач, шифохона бош шифокори Ғ.Муродов ушбу чиқишни ёлғон маълумот дея баҳолайди.\nФото: Дилшод Набиев\n— Дастлабки чиқишимизни ёлғон маълумот деб расмий хат беришгач, ҳақиқатни исботлашга уриндик, — дейди Дилшод Набиев. – Боиси, биз билан суҳбатлашган шифохона ходимлари видеодаги ҳолат ҳақиқат эканлигини, агар шифохонага келишса бундан-да баттарига гувоҳ бўлишимиз мумкинлигини айтди. Шунинг учун ҳам 27 август куни тунги соат 23:00 да шифохонага бориб, маълумот олишга уриндим.\nСуҳбатдош «Дарё» мухбирининг «нима учун ярим кечаси маълумот олишга бордингиз», дея берган саволига маълумотни имкон қадар шифохона раҳбариятига сездирмасдан олишга уринганини, раҳбарият сезса, аниқ маълумотни қўлга киритолмаслигидан чўчиганини ва шунинг учун ҳам раҳбарият кетгач, кечаси боришга қарор қилганини билдирди.\nДилшод Набиев ҳақида Facebook’да чоп этилиб, кейин ўчириб юборилган постлар скриншоти\nЖурналистнинг ушбу ҳаракати вилоят телевидениеси томонидан тайёрланган кўрсатувда алоҳида тилга олинади ва ижтимоий тармоқларда «ўзини журналистман деб таништириб юрган Дилшод Набиевнинг фирибгарлиги фош бўлди» дея жар солинади. Аммо мазкур видеони тарқатган инсонлар тез орада уни ўчиради. Сабаби номаълум.\nИжтимоий тармоқларда тарқалган вилоят телевидениеси журналистлари томонидан тайёрланган кўрсатувда айтилишича, Дилшод Набиев 27 август куни 23:06 да шифохона қубул бўлимига кирган ва ўзини таништириб маълумот олишга келганини айтган. Шунда у билан суҳбатлашаётган навбатчи шифокор (Дилшод Набиевнинг айтишича, шифокор ўзини таништиришни истамаган) журналист ҳужжатини кўздан кечирган. Суҳбатдошлар 2–3 дақиқа суҳбатлашган.\nКузатув камералари суратга олган тасвирлардан кўринишича, айни шу жойига келганда хона чироқлари шифокор томонидан ўчирилади ва камера воқеалар ривожини илғамай қолади. Камералар илғамаган воқеаларни шифохона маъмурияти бошқача талқин қилишга уринмоқда.\nУларнинг наздида журналист кечки пайт 23:06 да шифохона қабул бўлимига кириб, бақир-чақир қилганча шифокорларни ҳақоратлай бошлаган. Ичкарига кириши лозимлигини талаб қилган.\nДилшод Набиевга кўра, у қабул бўлимига кириб, ўзини таништириб муддаосини айтгач, навбатчи шифокор журналистни ичкарига киритмаслигини таъкидлаган. Ва кечки соат 22:00 дан кейин ички тартиб бўйича беморларни безовта қилиш мумкин эмаслигини айтган. Журналист буни тасдиқловчи ички буйруқ ёки шунга ўхшаш бирор бир асос кўрсатилишини сўраган.\nЖурналист кузатув камералари илғамаган воқеалар ҳақида гапирар экан, хона чироғи ўчгач, ҳамширадан чиқиш эшигини сўраганини ва ҳовлига чиққанини айтади.\n— Ичкарига киришимга рухсат беришмади, киришим мумкин эмаслиги ҳақида тайинли асос ҳам келтиришмади, — дейди Дилшод Набиев. – Шунинг учун ҳам бош шифокор билан гаплашишни сўрадим. Аммо гаплаштиришмади. Шунинг учун ҳамширадан чиқиш эшигини сўрадим. Кириб келган эшигим қулфлангани боис, бошқа эшикдан шифохона ҳовлисига чиқдим. Шунда велосипед судраб келаётган нотаниш киши, «Сен кимсан бу ерда нима қилаяпсан», деб мени судрай бошлади. Журналист эканлигимни, ўзимни навбатчи шифокорга таништирганимни айтсам-да, гапимга қулоқ солмади. Қўлимдан тутиб, судрашда давом этди. Шифохона ҳовлисини ўраб турган панжарага яқинлашганимизда ички кийимда турган кишига кўзим тушди. Беморлардан бири бўлса керак деган ўйга бордим. Аммо у киши ҳам қоровул экан.\nДилшод Набиев шифокор ва қоровулларидан иборат 5 нафар киши уни қоровулхонага мажбурлаб қамаб, ўлдириб юбориш билан қўрқитганини айтмоқда.\n— Қоровулхонага яқинлашганимизда мен билан суҳбатлашган шифокор ва ҳамшира ҳам етиб келди ва қоровулларга ёрдамлашиб, мени қоровулхонага мажбурлаб қамашди, — дейди журналист. – Қоровулхона ичкарисига кирганимизда ички кийимда юрган қоровул менга куч ишлатиб, фотоаппаратимни тортиб олишга уринди. Зўравонлик қилиб, ўлдириб юборишини айтди. Беш киши бараварига камерамга ёпишгач, камерага зарар етмасин деб «флешка»сини уларга бердим.\nДилшод Набиевнинг қўшимча қилишича, уни қоровулхонага қамашаётган пайт беморлардан икки нафари ёрдам бериш учун кўчага чиққан, аммо уларни мажбурий тартибда ичкарига олиб кириб кетишган. Журналист унга ёрдам бермоқчи бўлган беморлар уни шифохонага чақирганлар бўлиши мумкинлигини тахмин қилмоқда. Боиси, эртаси куни Дилшод Набиевга телефон қилишиб, унга ёрдам бериш учун чиқишганини, аммо имкон беришмаганини билдиришган.\nЖурналистни қоровулхонага қамаган навбатчи шифокор бош шифокорга қўнғироқ қилиб, журналист ёш бола эканлигини, шовқин-сурон қилиб, барчанинг, жумладан беморларнинг ҳам тинчини бузаётганини айтган. Тайин гапки, бош шифокор ИИБга мурожаат қилган.\n— Бироз ўтиб, 2 нафар ИИБ ходими Миллий гвардия ходимлари билан бирга келишди, — дейди Дилшод Набиев. – Воқеани сўраб-суриштира бошлашди. Шунда мен бор воқеани айтмоқчи бўлиб оғиз жуфтлагандим, «Сиз жим туринг буларни эшитайлик», дейишди. Шифохона навбатчи шифокори мени бинога бостириб кириш ва шовқин-сурон кўтаришда айблади. ИИБ ходимлари барча гапни эшитиб бўлгач, мен камерамнинг «флешка»си ва хизмат гувоҳномамни олиб қўйишганини айтиб, ИИБ ходимларидан олиб беришларини илтимос қилдим. Гувоҳномамни беришди. Аммо камерам «флешка»сини беришдан бош тортишди. Шунда ИИБ ходимларидан камерам хотирасини олиб беришларини талаб қила бошладим. ИИБ ходимлари эса мени бўйсунмасликда айблаб, куч билан хизмат машинасига миндириб, бўлимга олиб кетишди. Бўлимда ярим соат ушлаб туриб, кейин қўйиб юборишди.\nВилоят 1-сон асаб-руҳий касалликлар диспансери раҳбарияти Дилшод Набиевни асаб-руҳий касалликлар шифохонасида тасвирга олиш ишларини олиб бориш қонун билан тақиқланганлигини билмасликда айблайди. Ва ҳуқуқни муҳофаза қилувчи ташкилотларга шикоят қилишини билдиради. Дилшод Набиев эса ҳеч ким, ҳатто бу ҳақда махсус кўрсатув тайёрлаган телевидение журналистлари ҳам уни эшитмаганидан шикоят қилмоқда.\n— Бу ҳақда махсус кўрсатув қилишган журналистлар нега менинг гапларимни ҳам эшитиб кўришмади, — дейди Дилшод Набиев. – Менинг ҳам ўз ҳақиқатларим, айтадиган гапларим бор эди. Қолаверса вилоят телевидениеси кўрсатувида шифохона кузатув камералари тасвирларидан фойдаланилган. Тасвирларни кўрган бўлсангиз, у ерда менинг ножўя хатти-ҳаракатим сезилмаган. Хўп, ахборот олиш учун нотўғри вақтни танлабман. Шуни тушунтиришса, кечки 22:00 дан кейин шифохонага кириш тақиқланганини айтиб, асос кўрсатишса олам гулистон эдию. Қолаверса хона чироғини ўчиришгач, мен кетишга чоғлангандим. Уларнинг ўзи менга куч ишлатди. Устига-устак мени зўравонликда айбламоқда.\nДилшод Набиевнинг маълумот беришича, оммага тарқатилган биринчи видеодан сўнг шифохона раҳбарияти бундай ҳолат бизда йўқ деб, 18 та янги кароват олиб келган. Хоналарнинг айрим жойларини таъмирлаб, бинойидек ҳолатга келтирган.\nУшбу воқеага Журналистлар ижодий уюшмаси вилоят бўлими ҳамда Ахборот ва оммавий коммуникациялар бошқармаси масъулларининг муносабатини кутиб қоламиз.\nТадбиркор олим сулаймонов «cobalt» ...\nПрокуратура ва Солиқ идораси ходимларининг ноқонуний ҳаракатларидан шикоят қилиб халққа танилган қибрайлик тадбиркор Олим Сулаймонов ўзининг Facebook’даги саҳифаси орқали ...\nЖамиятAugust 20 2019, 04:08\nЎзбекистонда шифокорга зўравонлик қилганлар 5 ...\nСоғлиқни сақлаш вазирлиги ташаббуси билан Ўзбекистон Республикаси Олий Мажлиси Қонунчилик палатаси кўмагида “Ўзбекистон Республикасининг Жиноят кодексига қўшимча киритиш ...\nЖамиятOctober 4 2019, 02:10\nПўлат бобожонов:жаслиқда 395 нафар маҳкум ...\nЎзбекистон ички ишлар вазири Пўлат Бобожонов президент Шавкат Мирзиёевнинг Қорақалпоғистон ИИВга қарашли 19-сон ихтисослаштирилган жазони ижро этиш колониясининг (Жаслиқ ...\nЖамиятAugust 5 2019, 04:08


Cувга тушган телефонни қутқариш усуллари / TELEFON SUVGA TUSHIB KETSA QANDAY QURUTISH KERAK - 24 Сентября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nPamelajance, MiguelVem, DerekaJiche, Stephabub, GarikEi, tolikkk, RandsyHab, Williaacuro\nГлавная » 2017 » Сентябрь » 24 » Cувга тушган телефонни қутқариш усуллари / TELEFON SUVGA TUSHIB KETSA QANDAY QURUTISH KERAK\nТелефоннинг сифатсиз ишлаши ёки бузилиши учун унга бир неча томчи сув тушиши кифоя қилади. Шубҳасиз, бундай ҳолатда телефонни тузатиш учун телефон созловчи устанинг олдига чопамиз. Аммо яқин атрофимизда бундай уста бўлмаса-чи? Қуйида сизни телефонингиз сувга тушганда унга "биринчи ёрдам” кўрсатишнинг 10 усули билан таништирамиз...\nТелефон сувга тушиб кетганда, уни дарҳол сувдан олиб, ўчириш керак. Чунки телефон деталлари бир неча сонияда сувни ўзига сингдириш хусусиятига эга. Телефоннинг қуриганига ишонч ҳосил қилмагунча, ёқманг. Бундан ташқари, телефон ичига сув кирганда, қисқа туташув ҳосил бўлиб, куйиб қолиши мумкин.\nТелефонни сувдан олгач, дарҳол қопқоғини очиб, батареясини чиқаринг. Бу ички схема зарарланишининг олдини олади. Телефонни ва унинг деталларини эҳтиёткорлик билан юмшоқ мато ёки қоғоз сочиқ билан артинг.\nSIM-картани чиқаринг. Уни қуритиш учун маълум муддатга бир четга олиб қўйинг. Ўзи қуриб, фойдаланиш учун тайёр бўлмагунча қўл теккизманг.\nТелефонни ўчиргандан кейин унинг ғилофини, ҳимоя плёнкасини, қулоқчинни, хотира картаси (флешка)ни ҳам чиқариб олиш керак бўлади.\nАгар уйингизда чангютгич бўлса, телефон ичидаги сувни тортиб олишда фойдаланишингиз мумкин. Унинг ичидаги намликни пуфлаб чиқаришда ҳар бир деталини 20 дақиқадан тозалашга тўғри келади. Бунда телефонни тўхтовсиз айлантирган ҳолда ҳамма томонидан чангютгич билан тозалаш лозим. Телефонни чангютгич резина ичагига жуда яқин тутманг, акс ҳолда статик электр пайдо бўлиб, телефон баттар ёмон ишлайди.\nТелефонни ҳеч қачон соч қуритиш учун ишлатиладиган фенда қуритманг. Фен юзада турган сувни телефоннинг ичига ҳайдайди. Бу телефоннинг ички қисмида жойлашган электрон таркибий қисмлар учун жуда хавфлидир. Бундан ташқари, фендан чиқаётган иссиқ ҳаво туфайли телефоннинг баъзи бир деталларини эритиб юборишингиз мумкин.\nТелефонни қуруқ гуруч солинган пакетда ҳам қуритиш мумкин. Чунки гуруч намликни тортиш хусусиятига эга. Телефон гуручга солинганда, у аккумулятор намлигини ўзига тортиб, занглашнинг олдини олади. Телефонни гуручли пакетга солаётганда қопқоғини очиб, аккумуляторини чиқариб, ҳаммасини битта қилиб солиш лозим бўлади. Телефон гуруч ичида 2-3 кун туриши керак. Бу узоқ давом этадиган жараён бўлиб, шошиладиган бўлсангиз, телефонсиз қолишингиз мумкин. Уни вақти-вақти билан айлантириб туринг, шунда гуруч сувни яхшироқ тортади. Гуручнинг ўрнига пойабзал ичига солиб қўйиладиган силикогелдан ҳам фойдаланишингиз мумкин. У намликни ўзига гуручдан ҳам яхши сингдиради. Бундай ҳолатда телефонни ҳар 6 соатда текшириб туриш лозим бўлади. Агар суви устига чиқиб қолган бўлса, чангютгич ёрдамида ёки қоғоз сочиқ ёрдамида тозалаш мумкин.\nТелефонни очиб, қуритиш учун қуёш тушиб турган жойга қўйиш ҳам мумкин. Унинг тагига қоғоз салфетка ёки сочиқ қўйинг, у қолган сувни ўзига тортиб олади.\nКамида 24 соат ўтгандан кейин телефон батамом қуриганига ишонч ҳосил қилинг. Унинг барча портларини, оралиқларини, тирқишларини текшириб чиқишдан эринманг. Агар у қуп-қуруқ бўлса, аккумуляторини жойига қўйиб, ёқиш мумкин. Ёққанда ғалати товушлар, шовқин чиқишига эътибор беринг. Агар шундай ҳолат рўй берса, бу унинг нотўғри ишлаётганидан далолат беради.\nТелефон қуп-қуруқ кўринса-да, ёнмаса, демак батареяси ўтириб қолган. Уни қувватлантиришга қўйинг. Етарли қувватни олгач, яна ёқиб кўришга ҳаракат қилинг. Қувватлантиришнинг фойдаси бўлмаса, унда сервис марказига мурожаат қилишингизга тўғри келади. Уни тузатишга олиб борганда, сувга тушиб кетганини яширманг, чунки бузилиш сабабини очиқ айтсангиз, уни тузатиш осон бўлади.\nКатегория: Foydali maslahatlar / Полезны советы | Просмотров: 60 | Добавил: Sherlaruz.CoM | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0


6та муқобил электр станцияси бунёд этилади\nЭлбоши Мактубида 2030 йилгача Қозоғистондаги муқобил энергия улушини 30 фоизга етказиш вазифаси қўйилган. Шунга мувофиқ, вилоят ҳокими Ж. Туймебаев аҳоли олдидаги ҳисобот мажлисида саноатни ривожлантиришга қулай шароитлар яратиб, вилоят аҳлини зарур инфратузилма билан таъминлаш асосий юмушлардан бири эканлигини, минтақада жорий йили яшил иқтисодиётга тегишли 6та лойиҳа амалга оширилишини маълум қилди.\nШулардан бири – Сариоғоч тумани Жилға овул округидаги қуёш электростанцияси. Қиймати 14 млрд. тенгени ташкил қиладиган лойиҳани “EcoProTechAstana” МЧБ амалга оширади. Бу ерда соатига 20 МВт электр қуввати ишлаб чиқарилади. Сармоядорлар маблағи эвазига бунёд этиладиган иншоот 41 гектарни эгаллайди. Электр қувватининг асосий қисмини темирйўл соҳасига сарфлаш кутилмоқда.\n– Бу яшил иқтисодиётни ривожлантиришга йўналтирилган аҳамиятли қадам. Мураккаб қурилишни “DAY ENERGY GmbH” компанияси амалга оширади. Сифатли электр қуввати ишлаб чиқаришга мўлжалланган станцияда Германиянинг илғор технологияларидан фойдаланилади, – деди “EcoProTechAstana” МЧБ директори Назиржон Темиров.\nШунингдек, Тўлебий туманида қуввати 2,5 МВтни ташкил қиладиган “Кеңес” кичик сув электр станцияси қурилади. Жетисай шаҳрида эса 10,7 гектар ерда қуввати 4,8 МВтли қуёш электр станцияси қурилиши бошланади. Байдибек туманида 40 МВт ва Ўтрор туманида умумий қуввати 135 МВтли қуёш электр станциялари бунёд этилади.\nТаъкидлаш жоизки, вилоятимизда ҳозирнинг ўзида умумий қуввати 10,22 МВтни ташкил қиладиган 10та энергия манбаси мавжуд. Унинг тўрттаси қуёш, 5таси кичик сув электр станцияси, биттаси эса биогаз ускунаси.\nВилоятимизда янгиланадиган электр манбалари билан таъминлаш кўрсаткичи 2017 йилда 2,7 фоизни ташкил қилса, 2018 йилда бу кўрсаткич 3,1 фоизга етади.\nХуршид ҚЎЧҚОРОВ, 2018-03-03, 11:14 173\nТуркистон – мебелсозликда карвонбоши 34\nЖетисай тарвузлари экспортга чиқарилди 58\nТуркистондан Нур-Султанга маҳсулотлар карвони 83\nСайрам туманида экин майдонлари кенгаймоқда 78\nНемис компанияларининг манфаатли таклифлари 65\nМиллий банк раиси: ''Қозоғистонда валюта сиёсати барқарор'' 59\nАшхободда Шимкентнинг янги лойиҳалари таништирилди 46


Бош айланиши ҳақида кенг тарқалган учта хато фикр - www.Voydod.net\nБош айланиши ҳақида кенг тарқалган учта хато фикр\nҲар бир киши ўз ҳаётида ҳеч бўлмаганда бир марта бош айланишиданшикоят қилган. Ушбу оддий бетоблик остида жиддий касалликлар яшириниб ётган бўлиши мумкин. Уларни ўтказибюбормаслик учун энг кенг тарқалган қуйидаги хатоликларга йўл қўймасликни маслаҳат берамиз.\n1-Хато. Бош айланишини хавфсиз деб ҳисобламанг.\nАйрим ҳолларда ҳақиқатанҳам ташвишланишга хожат бўлмайди. Масалан, бош айланиши қаттиқ толиққан пайтда, компьютер олдида узоқ вақтўтирганда юз берганида. Бунинг давоси фақат битта – ҳар соатда танаффус қилиш, стулдан туриб ҳаракатланиш,оддий машқларни бажариш, масалан қўлларни юқорига кўтариб-тушириш мумкин. Агар ўрнингиздан кескин турибкетсангиз, организм мўлжални олишга улгурмай қолиши ва кўз олдингиз хиралашиб кетиши мумкин. Шу боис кескинҳаракатларни қилмаган маъқул.\nКекса кишиларнинг боши ҳам тез-тез айланиши мумкин.Турли маълумотларга кўра, ёши 60 дан ошган беморларнинг ҳар тўртинчиси бош айланишидан шикоят қилади. Бунгатомирлардаги ёш билан боғлиқ ўзгаришлар сабабчи. Шунингдек, грипп ёки шамоллашга учраган беморларда ҳам бошайланиши кузатилади. Бу вестибуляр аппарат вируслар томонидан шикастланганини англатади.\nБироқ мунтазам равишда пайдо бўладиган оддий бош айланишлари ортида кўплаб жиддиймуаммолар яширинган бўлиши мумкин. Масалан, бош айланиши онкологик касаллик, жароҳат оқибати ёки ичкиқулоқ патологиясидан далолат бериши мумкин. Кўп ҳолларда бош айланиши юрак касалликлари билан боғлиқбўлади.\nҲар қандай ҳолатда ҳам касаллик сабабини мустақил равишда аниқлаббўлмайди, шу боис невролог-шифокорга мурожаат этиш зарур.\n2-Хато. Бош айланишинидаволаб бўлмайди деб ўйлаш\nКўпчилик шифокорга мурожаат қилишнинг фойдаси йўқ дебўйлаган ҳолда, йиллар давомида бош айланишларига чидаб келади. Аслида бош айланишини даволаш учунвестибуляр аппаратга таъсир кўрсатувчи препаратлар қўлланилади, улар бош айланиши билан бирга кечадигансиллани қуритувчи аломатларни (масалан, кўнгил айниши ва қусиш, безовталик ва ваҳима ҳисси) бартараф этади ваҳатто энг оғир ҳолатларда ҳам самарали бўлиши мумкин.\nШунингдек, даволаш жараёнидамахсус ишлаб чиқилган реабилитация дастурлари ва машқлардан фойдаланилади. Агар бош айланиши кўришқобилиятидаги муаммолар билан боғлиқ бўлса, шифокор оптик коррекцияни, масалан, катарактани олиб ташлашнитаклиф этиши мумкин.\n3-Хато. Бош айланганида тезроқ ётиб олиш керак.\nБундай пайтда ўтириш тўғрироқ бўлади. Агар ётиб оладиган бўлсангиз, бошдаги қонайланишини кескин ўзгартирган бўласиз, бу эса яхши эмас. Қон айланиши учун ўтирганлик ҳолати физиологикжиҳатдан маъқулроқ. Агар бошингиз айланса, қон босимини ўлчаш ҳам ортиқчалик қилмайди.Агар у юқори бўлса, қон босимини туширувчи доридан қабул қилинг. Агар қон босими пастбўлса (юздан паст), қаҳва, аччиқ чой ичинг ва бироз дам олинг. Бу ўзингизга келишга ёрдам беради. Агар бошингизтез-тез айланса, шифокор қабулига боришни чўзиб ўтирманг.


Рамазондан нажот билан чиқайлик - Fitrat.uz\nБош саҳифа / Мақолалар / Рамазондан нажот билан чиқайлик\nРамазондан нажот билан чиқайлик\nMay 18, 2020\tФикр билдиринг 51 Кўришлар\nБисмиллаҳир Раҳмонир Роҳим!\nИстиқлол шарофати ила миллий ва диний қадриятларимизга эркинлик берилиб, Рамазон рўзаси, Ҳайит каби ибодат ва маросимларни мукаммал адо этиш, фазилатли кунлар шарофатидан кенгроқ баҳраманд бўлиш имкониятига эга бўлдик. Ана шундай саодатли дамларимиз Рамазон ойи билан боғлиқ бўлиб, бу ойда тутиладиган рўза амали инсонда ўз нафсини бошқара олиш, сабр-қонатли бўлиш, мақсади сари собитқадамлик билан интилиш каби фазилатлар шаклланишига хизмат қилади. Бу фазилатларни касб этган инсон эса ҳаётда дуч келадиган хар қандай тўсиқларни осонлик билан енгиб ўта олади. Рўза инсонни покликка даъват этади, унинг қалбини турли ғуборлардан тозалайди.\nАллоҳ таоло шундай марҳамат қилади: “Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз. Саноқли кунларда. Бас, сизлардан кимки бемор ёки сафарда бўлса, саноғи бошқа кунлардандир. Мадори етмайдиганлар зиммасида бир мискин кимсанинг (бир кунлик) таоми фидядир. Кимки ихтиёрий равишда зиёда хайр қилса (лозим бўлганидан ортиқ фидя берса), ўзига яхши. Агар билсангиз, рўза тутишингиз (фидя бериб тутмаганингиздан) яхшироқдир. Рамазон ойи – одамлар учун ҳидоят (манбаи) ва тўғри йўл ҳамда ажрим этувчи ҳужжатлардан иборат Қуръон нозил қилинган ойдир. Бас, сизлардан ким бу ойда (ўз яшаш жойида) ҳозир бўлса, рўзасини тутсин. Кимки бемор ёки сафарда бўлса, (тута олмаган кунларининг) саноғи бошқа кунлардандир. Аллоҳ сизларга енгилликни истайди, оғирликни хоҳламайди. Бу – ҳисобни тўлдиришингиз ҳамда ҳидоятга бошлагани учун Аллоҳга такбир (ҳамду сано) айтишингиз ва шукр қилишингиз учундир. Сиздан (эй, Муҳаммад!) бандаларим Менинг ҳақимда сўрасалар, (айтинг) Мен уларга яқинман. Менга илтижо қилувчининг дуосини ижобат этурман. Бас, улар ҳам Мени (даъватларимни) ижобат (қабул) этиб, Менга имон келтирсинлар, шояд (шунда) тўғри йўлга тушиб кетсалар. Сизларга рўза кечасида хотинларингиз билан қовушиш ҳалол қилинди. Улар сизлар учун либос, сизлар улар учун либосдирсиз. Сизларнинг ўзингизга хиёнат қилаётганингизни Аллоҳ билди ва тавбангизни қабул қилиб, сизларни афв этди. Энди, улар билан (рўза кечаларида бемалол) қовушиб, сизлар учун Аллоҳ ёзган (тақдир этган) нарсани (фарзандни) умид этаверингиз. Шунингдек, тонггача, яъни оқ ипнинг қора ипдан (тонгнинг тундан) ажраладиган вақтигача еб-ичаверингиз. Сўнгра, рўзани кечгача (қуёш ботгунча) мукаммал тутингиз! Масжидларда эътикофда бўлган пайтларингизда (кечалари ҳам) улар (хотинлар) билан қўшилмангиз! Булар (айтилган ҳукмлар) Аллоҳнинг чегараларидир. Бас, уларга яқинлашмангиз! Одамлар (ман этилган ишлардан) сақланишлари учун Аллоҳ ўз оятларини мана шундай аниқ баён қилади” (Бақара сураси, 183-187-оятлар). Ушбу ояти Карималарда рўзага доир ҳукмлар баён қилиниши билан бирга, рўзадор ҳолда дуо қилиш ва дуолар ижобат бўлишига ишоарт бордир\nРамазон раҳмат ва мағфират ойи. Бу ойда мусулмонлар улкан савоблар умидида энг эзгу ишларни амалга оширадилар. Аллоҳ таолонинг яхши ишлар учун ажру мукофотларни бир неча баробар кўпайтириб ато этадиган бу кунларни ғанимат билиб, гуноҳлардан покланишга, ҳайрли ишларни кўпайтиришга шошилмоғимиз лозим. Зеро, бу йилги Рамазон поёнига етишига ҳам бир неча кун қолди.\nРамазон рўза ойи бўлиши билан бир қаторда, мўмин мусулмонлар учун раҳмат, мағфират ва дўзахдан нажот ойи ҳамдир. Рамазон ойи келганида Пайғамбаримиз соллаллоҳу алайҳи васалламнинг саховатлари янада ошиб кетар экан. Биз ҳам Жанобнинг умматлари эканмиз, У зотдан ўрнак олиб, рамазон кунлари оиламизга, қариндош-уруғларга, маҳалламиздаги бева- бечорларга, кам таъмигланган қарияларга қўлимиздан келганича моддий ёрдам беришимиз, беморларнинг ҳолидан хабар олишимиз лозим. Чунки бу амаллар ушбу муборак ойда кўп савоб олишимизга сабаб бўлади, айниқса, Рамазоннинг охирги кунларида қилинган хайрли ишлар дўзахдан паноҳ топишимизга васила бўлади, иншааллоҳ.\nБу ойда дуолар, илтижолар тез мустажоб бўлади. Расулуллоҳ соллаллоҳу алайҳи васаллам айтдилар: “Уч тоифа инсоннинг – рўзадорнинг ёки ифтор қилаётган рўзадорнинг, одил подшоҳниннг ва мазлумнинг дуоси мустажоб бўлади” (Термизий, Аҳмад ва Ибн Можа ривояти ).\nМуҳтарам юртдошлар! Бутун ер шаъридаги халқлар, хоссатан, юртимизда ҳам тарқалаётган “covid-19” вирус касаллигини Роббимиз тез кунларда Ер шаридан, юртимиздан ҳам даф қилишини сўраб илтижо қилайлик. Бу йўлда халқимизга ғамхўрлик қилаётган Президентимиз ва у киши бошчилигидаги барча давлат мутасадди ходимларини ҳақларига дуо қилайлик, соғлик-саломатлик, тинчлик, хотиржамлик, ишларига ижобий ривож ва барокот беришини Яратгандан сўрайлик. Президентимизнинг мурожаатларига ҳар биримиз лаббай деб жавоб бериб бир ёқадан бош чиқариб бу кунларни биргаликда тинч ва хотиржам ўтказайлик.\nЮртимиз тинч осмонимиз мусаффо бўлсин!!!\nБекобод тумани “Мулла Абдуғаффор ҳожи” жоме масжиди\nимом-хатиби Авазов Комил\nАввалги Ислом дини сабрга чорлайди\nКейинги Мулойимликнинг яққол намунаси


МАРҒИЛОН ЯНАДА ЧИРОЙ ОЧМОҚДА — Марғилон ҳақиқати\nМАРҒИЛОН ЯНАДА ЧИРОЙ ОЧМОҚДА\nХалқимиз учун ҳар томонлама қулай ва муносиб турмуш шароити яратиш мамлакатимизда инсон манфаатлари йўлида амалга оширилаётган ислоҳотларнинг бош мақсадидир. Президентимиз раҳнамолигида олиб борилаётган бу саъй-ҳаракатлар самарасида шаҳар ва қишлоқларимизда муҳташам ва замонавий хизмат кўрсатиш мажмуалари, маданият масканлари, истироҳат боғлари барпо этилмоқда.\n– Давлатимиз раҳбари жорий йил 22-23 июнь кунлари Фарғона вилоятига ташрифи чоғида Эркин Воҳидов номидаги Марғилон шаҳар маданият ва истироҳат боғини реконструкция қилиш, туризмни ривожлантириш дастури, тижорат банклари томонидан амалга ошириладиган лойиҳалар тақдимоти билан танишди, – дейди Марғилон шаҳар ҳокими Мирзоҳид Убайдуллаев. – Ушбу ташриф чоғида берилган топшириқлар асосида барча лойиҳалар қайтадан кўриб чиқилиб, уларни амалга ошириш бўйича чора-тадбирлар белгиланди. Марғилон шаҳрини 2017-2018 йилларда комплекс ижтимоий-иқтисодий ривожлантириш дастури асосида 600 дан ортиқ лойиҳани амалга ошириш режалаштирилган. Бунинг учун 1 триллион сўмдан ортиқ маблағ сарфланади.\nЖорий йилда шаҳарда саноат, қишлоқ хўжалиги ва хизмат кўрсатиш йўналишида 5 йирик лойиҳа амалга оширилмоқда. Жумладан, “Тоҳирбек Марғилон” масъулияти чекланган жамиятида автомобилларга эҳтиёт қисмлар ишлаб чиқариш бўйича янги тармоқ ишга туширилди. “Трактор таъмирлаш корхонаси” масъулияти чекланган жамиятида замонавий эшиклар, профнастил ҳамда мебель ишлаб чиқариш ишлари учун 2,5 миллиард сўм маблағ сарф этилиб, лойиҳа фойдаланишга топширилди.“Марғилон Умар текс” масъулияти чекланган жамиятида пахта толасини қайта ишлаш орқали момиқ сочиқлар ишлаб чиқариш йўлга қўйилади.\nМарғилон шаҳрининг бош режасига кўра, айни пайтда кенг кўламли қурилиш ва бунёдкорлик ишлари олиб борилмоқда. «Зуҳро» маҳалла фуқаролар йиғинида беш қаватли 7 та уй-жой қурилиши қизғин давом этаётир. Кўп қаватли уй-жой фонди ва ижтимоий соҳа муассасаларини куз-қиш мавсумига тайёрлаш бўйича 4 сектор раҳбари белгиланган тадбирлар ижросини бажаришга алоҳида эътибор қаратмоқда. 49 кўп қаватли уйнинг том ва фасад қисми, йўлаклари таъмирдан чиқарилди. «Зуҳро», «Гулистон», «Ипакчи», «Саховат», «Чилонзор» маҳалла фуқаролар йиғинларидаги кўп қаватли уйларда табиий газ таъминотини яхшилаш мақсадида 9 километрлик газ тармоғи тортилмоқда.\nМарғилон азалдан миллий ҳунармандлик маҳсулотлари, муқаддас қадамжолари билан хорижлик сайёҳларни ҳам ўзига мафтун этиб келган. Давлатимиз раҳбарининг топшириғи асосида туризмни ривожлантириш, миллий ҳунармандлик марказини ташкил этиш учун ҳам аниқ тадбирлар белгиланди. Ҳунармандлик ва туристик мавзеларни қуриш концепцияси лойиҳаси ишлаб чиқилди. Ҳунармандлар марказини ташкил этиш учун ер майдонлари танланди. Туризм соҳасида хизмат кўрсатиш сифатини янада яхшилаш бўйича ишлар давом эттирилмоқда.\nАҳолининг мазмунли ҳордиқ чиқаришини таъминлаш, маданий-маърифий тадбирлар самарадорлигини оширишда маданият ва истироҳат боғлари алоҳида аҳамиятга эга. Марғилон шаҳридаги маданият ва истироҳат боғига атоқли адиб Эркин Воҳидов номи берилиб, қайта реконструкция қилинаётир.\nИстироҳат боғининг майдони 9 гектардан 16 гектарга кенгайтирилди. Боғнинг кириш қисмида ёзувчи-ижодкорлар хиёбони ташкил этиш, шу ерда Эркин Воҳидов ҳайкалини ўрнатиш кўзда тутилган. Турли тадбирлар ўтказиладиган амфитеатр, Нуронийлар маскани, ош маркази ва бошқа инфратузилма объектлари барпо этилиб, Эркин Воҳидов номидаги ёш ижодкорлар мактаби ташкил қилинади. Шунингдек, боғда турли аттракционлар ўрнатилиб, бир неча чойхона аҳолига хизмат кўрсатади. Истироҳат боғига турли мевали ва манзарали дарахтлар, гуллар экилади.\nПрезидентимиз мазкур лойиҳа билан танишиш чоғида бир қатор топшириқлар берди. Шунга мувофиқ, лойиҳа қайта кўриб чиқилиб, қўшимча 50 ўринли ёш ижодкорлар меҳмонхонаси, “Нуронийлар маскани”да 20 ўринли меҳмонхона, вилоят санъаткорлар ва шоирлар музейи, Ёзувчилар уюшмаси вилоят бўлимининг маъмурий биноси ва 100 ўринли амфитеатр қуриш лойиҳаси ишлаб чиқилди.\nБу ердаги бунёдкорлик ишлари “426-ХИКМК” масъулияти чекланган жамияти қурувчилари томонидан амалга оширилмоқда. Мазкур лойиҳа 2018 йил Наврўз байрамида ишга туширилиши режалаштирилган.\n– Шаҳримизда рўй бераётган ўзгаришлар, амалга оширилаётган бунёдкорлик ишларини кўриб, биз ҳам ўзимизни ёшаргандек ҳис этаяпмиз, – дейди “Нуроний” жамғармаси Марғилон шаҳар бўлими раиси Турғунбой Нишонов. – Айниқса, Қўқон, Марғилон ва Андижон шаҳарлари ўртасида электропоезд қатновининг йўлга қўйилгани аҳоли учун катта қулайлик бўлди. Маданият ва истироҳат боғида биз, нуронийларга маскан ва меҳмонхона бунёд этилаётгани барчамизни хурсанд қилмоқда. Буларнинг барчаси мамлакатимизда инсон манфаатлари устувор эканининг амалий ифодаси сифатида қалбимизни ғурур-ифтихорга тўлдирмоқда.\nМаъсуджон Сулаймонов, Муқимжон Қодиров (сурат), ЎзА.


Майкл Помпео Ўзбекистонга февралда ташриф буюрадиган бўлди » Muzlik.uz - O‘zbekiston yangiliklari\nАҚШ Давлат котиби Майкл Помпео 2−3 февраль кунлари Тошкентга ташриф буюради, деб хабар берди АҚШ ТИВ матбуот хизмати жума куни. Ушбу ташриф давлат котибининг Буюк Британия, Украина, Беларусия, Қозоғистон ва Ўзбекистонга қилган сафари доирасида амалга оширилади. Тошкентда Майкл Помпео президент Шавкат Мирзиёев ва ташқи ишлар вазири Абдулазиз Комилов билан учрашади. Шунингдек, у «Марказий Осиё — АҚШ» форматидаги вазирлар учрашувида («C5 + 1») иштирок этади. Унда Ўзбекистон, Қозоғистон, Қирғизистон, Тожикистон ва Туркманистон ташқи ишлар вазирлари иштирок этади. Майкл Помпео АҚШнинг Марказий Осиё бўйича янги стратегиясига мувофиқ минтақа давлатларини қўллаб-қувватлашини тасдиқлайди, дейилади хабарда. Майкл Помпеонинг Украина, Белорусия, Қозоғистон, Ўзбекистон ва Кипрга ташрифи 3−7 январь кунларига режалаштирилган эди, аммо Ироқда Америка элчихонаси яқинидаги норозилик намойишлари ва ушбу мамлакатдаги вазиятнинг кескинлашгани сабабли кечиктирилди.


АҚШ суди 1912 йил апрелда Атлантика океани тубига ғарқ бўлган афсонавий “Титаник” кемаси корпусини илк бор очишга рухсат берди. Бу авваламбор кема билан бирга чўкиб кетган Marconi фирмасининг симсиз радиоузатгичини сиртга чиқариш учун амалга оширилади.\nФото: Instagram /Reprodução\nФожиадан 100 йил ўтиб, 2012 йил апрелда кема сув ости маданий меросини муҳофаза қилиш ҳақидаги конвенцияга мувофиқ ЮНЕСКО муҳофазасига олинганди.\nКема корпусини очишга рухсатни чўкиб кетган кемаларни сув сиртига чиқариш билан шуғулланувчи RMS Titanic компанияси олган. Айнан шу компания кемани 1994 йилда биринчи бўлиб аниқлаган.\nАфсонавий “Титаник” корпусини очиш, биринчи навбатда, у билан бирга чўкиб кетган Marconi фирмасининг симсиз телеграфини сиртга чиқариш учун амалга оширилмоқчи. Айнан шу телеграфдан кема чўкаётган вақтда фалокат сигнали жўнатилган. Таъкидланишича, ушбу қурилма кема чўкишининг баъзи тафсилотларига ойдинлик киритиши мумкин. Мисол учун, нима учун кема у томон яқинлашиб келаётган айсберглар ҳақидаги огоҳлантирувчи хабарлар олганига қарамай, максимал тезликда ҳаракатланишни давом эттиргани ҳанузгача сир бўлиб қолмоқда.\nТадқиқотчилар ҳозиргача кемани фақат ташқи томонидан кўздан кечиришган. RMS Titanic 30 йил давомида кемадан турли буюмларни сиртга чиқариб келган. Судья Ребекка Бич Смитнинг таъкидлашича, телеграф тарихий ва илмий қийматга эга. Агар у чиқариб олинмаса, кема бўлаклари остида абадий қолиб кетиши мумкин.\n2019 йилда АҚШ ва Британия ўртасида икки давлатга қарашли компанияларга “Титаник” чўккан жойда мутасадди идораларнинг махсус рухсатлари билан ишлар олиб бориш ҳуқуқини берувчи келишув кучга кирган.\nКема денгиз организмлари томонидан шикаст етказилаётгани сабабли тобора емирилиб бормоқда. Олимларнинг фикрича, кеч бўлмасдан, тарихий аҳамиятга эга буюмларни кемадан яқин 10-15 йил ичида чиқариб олиш лозим.\n1912 йил 10 апрелда Британиянинг Саутгемптон шаҳридан АҚШнинг Нью-Йорк шаҳрига йўл олган “Титаник” ўзининг илк ва охирги рейси вақтида 14 апрелдан 15 апрелга ўтар кечаси айсберг билан тўқнашувдан кейин океан тубига ғарқ бўлган. Фожиа 1,5 минг кишининг ҳаётига зомин бўлган.\n13:55 / 24.10.2018\n16:15 / 18.12.2017\n171 йил. Бельгияда телеграф ўз ишини тўхтатмоқда


Вашингтондаги норозилик намойишида иштирок этган ўн минглаб фуқаро ўтган асрнинг 60-йилларда Вьетнам урушига қарши намойишларда кўп марта янграган Жон Ленноннинг “Тинчликка имкон беринг” номли машҳур қўшиғини куйлади.\nНамойишчилар АҚШ Конгрессини ҳарбий амалиётларга маблағ ажратишни тўхтатиш орқали Ироқ урушига чек қўйишга чақирди. Намойишда Ироқ уруши ветеранлари ҳам чиқиш қилди.\n“Кайфият ўзгаряпти. Бунинг сабаби конгрессмен ва сенаторларимиз ҳушларига келиб, Ироқ урушининг авж олиши нотўғри эканини тушуниб етганидан эмас, балки уларга буни сиз айтаётганингиздадир. Уларга сизларнинг вакилингиз бўлса, урушга чек қўйишни, чунки бу самара бермаётганини айтяпсиз. Тамом, биз ютқаздик. Ғалабага эришиб бўлмас урушда мантиқсиз қон тўкилиши ва кўпроқ аскар нобуд бўлишидан қўшинларимизни сақлаб қолиш учун уларни тезроқ ватанга қайтариш керак. Буни фақат сиз амалга ошира оласиз”, - деди намойиш қатнашчилари олдида чиқиш қилган Вьетнам уруши ветеранларидан бири.\nВашингтонда ўтказилган норозилик намойишида турли соҳа вакиллари қатнашди. Улар орасида Вьетнам урушига қарши намойишларда иштирок этган таниқли актриса Жейн Фонда ҳам бор эди. Шанба кунги намойишда чиқиш қилган Ҳолливуд юлдузи Шон Пенн эса йиғилганларга қарата: “Кўпчилигимиз қўрқинчдан бошқа нарсадан қўрқмайдиган вақтлар бўлганини яхши эслаймиз. Аммо ҳозирги президентимиз: “Қўрқинг, қўрқинг ва яна кўпроқ қўрқинг”,- деяпти. Биз қўрқмаймиз. Биз ҳокимият тепасидагиларга демократияда қарор қабул қиладиганлар биз эканимизни эслатиб қўймоқчимиз Буни бутун дунёга ҳам кўсатиб қўймоқчимиз”, - деди.\nБироқ президент Жорж Буш Ироқдаги исёнлар ҳисобга олинса, ҳозир АҚШ қўшинларни у ердан олиб чиқишнинг фурсати эмас, деган фикрда.\n26 январь куни Оқ уйда Ироққа қўшимча 20 минг аскар жўнатиш ҳақида гапирган президент: “Конгрессда кўпчилик Ироқда муваффақиятсизликка учраш АҚШ учун фожеавий бўлиши мумкин, деган фикрга келганини билдим. Шу боис, менинг вазифам фожеанинг олдини олиш учун лозим бўлган қарорни қабул қилишдир”, – деди.\nАҚШ Конгресси аъзолари Ироқ урушини танқид қилаётган бўлса-да, ҳозиргача ҳарбий амалиётлар учун маблағ ажратишни тўхтатгани йўқ. Аммо Конгресснинг саноқли аъзоларигина буни талаб қилмоқда.\nАҚШнинг ўзида Ироқ урушига қарши норозиликлар кучайиб бораётган бир пайтда 25 январь куни бу мамлакатда америкалик яна 7 ҳарбий ўлгани маълум бўлди. Бу билан 2003 март ойида АҚШ Ироққа бостириб киргандан бери нобуд бўлган Америка ҳарбийлари сони 3 минг 68 тага етди.


Паралимпия ассоциацияси яна бир спорт турини ривожлантиришни бошлади – O'zbekiston Milliy paralimpiya qo'mitasi\nПаралимпия ассоциацияси яна бир спорт турини ривожлантиришни бошлади\nNews Стол теннис\nЎзбекистон Миллий Паралимпия Ассоциацияси йилдан-йилга спорт турлари сонини ошириб бормоқда. Масалан, 2008 йил Пекинда бўлиб ўтган ёзги Паралимпия ўйинларида спортчиларимиз бор йўғи 2 та спорт туридан иштирок этишган бўлишса, Лондон-2012 да 4 та ва Рио-2016 Паралимпия ўйинларида эса 5 та спорт турида кураш олиб боришган. Токиода эса паралимпиячиларимиз жами 7 та спорт турида қатнашиши режалаштирилган.\nАссоциация 2022 йилги Хитойда бўладиган Осиё ўйинлари ва 2024 йил Парижда бўладиган Паралимпия ўйинларида яна янги спорт турлари бўйича иштирок этишни кўзламоқда. Голбол, стол тенниси, камондан ўқ отиш, велоспорт, триатлон ва қиличбозлик шулар жумласидандир.\nБугун имконияти чекланган спортчилар ўртасида стол тенниси бўйича саралаш мусобақаси ўтказилди. Унда мамлакатимизнинг турли вилоятларидан спортчилар иштирок этишди. Бу мусобақани ўтказишдан кўзланган асосий мақсад яқин келажакда юртимизда ушбу спорт турини янада ривожлантириш ва маҳоратли спортчиларни саралаб олишдир.\nПараканоэ бўйича Ўзбекистон терма жамоасининг ўқув-машғулот йиғини Тошкентда давом этмоқда\nРустам Усмонов: Спортчи медалини ҳалол олиши керак


Қирғизистон Хитойдан 1,5 мингдан кўпроқ кислород концентраторини харид қилди\nБишкекка чартер рейс билан ҳар бири 10 литрлик 78 та янги кислород концентратори олиб келинди. Улар республика бюджети ҳисобидан сотиб олинди ва минтақаларга тарқатиш учун Соғлиқни сақлаш вазирлигига берилди, дея хабар берди мамлакат ҳукумати.\nБундан аввалроқ Хитойдан ҳар бирининг ҳажми 5 литрлик бўлган 1500 та кислород концентратори олиб келинган эди. Ўтган ҳафтада 10 литрлик 40 дона жиҳоз олиб келинган эди. Яқин ҳафталар ичида шу ҳажмдаги 350 дан ортиқ кислород концентратори келиши кутилмоқда.\nҲукумат кислород концентраторларининг умумий қиймати ва бу каби аппаратларни харид қилиш учун сарфланган ҳаражатлар юзасидан ойдинлик киритмади.\nИюл ойи бошларила Соғлиқни сақлаш вазирлиги сунъий нафас олдириш аппаратлари ва кислород концентраторлари етишмаётгани юзасидан баёнот берган эди. Вазирликнинг маълум қилишича, ўша вақтда мамлакатда 493 та ИВЛ аппарати ва 610 та кислород концентратори мавжуд эди. Соғлиқни сақлаш вазирининг ўринбосари Мадамин Каратаевнинг айтишича, мамлакат 220 та ИВЛ аппарати ва 2300 та кислород концентраторига муҳтож.


“Озодлик” мухбири воқеа гувоҳлари ёрдамида йиққан маълумотларга кўра, шу куни эрталабки соат саккизларда олти нафар милиция ходими бозорда аравакашлик қилаётган йигитни тўхтатиб, тегишли ҳужжатларсиз ишлаётгани сабабли милиция таянч пунктига олиб кетмоқчи бўлган. Аравада бозорда савдо қиладиган бир неча аёлларнинг маҳсулотлари бўлгани боис, аёллар йигитнинг олиб кетилишига қаршилик қилган. Бундан жазавага тушган милиционерлар аёлларни ҳақоратлаган ва калтаклай бошлаган. Шу атрофда воқеани кузатиб турган 65-70 ёшлардаги отахон милиционерларни шаштидан туширишга ҳаракат қилиб, жанжалга аралашган. Милиция ходимлари отахоннинг гапларига эътибор бермай, аравакаш йигитни таянч пунктига олиб кетган. Орадан бироз ўтиб, улардан бири воқеа жойига қайтиб келган. У отахонни бундай ишларга аралашмаслиги ҳақида огоҳлантириб, тирсаги билан юзига зарб билан урган. Отахоннинг оғзи-бурнидан қон келиб, ерга йиқилган ва жон таслим қилган. Воқеа жойига зудлик билан етиб келган милиция наряди жасадни олиб кетган. Савдогарлар эса бу ҳақда оғиз очмаслик ҳақида огоҳлантирилган.\nГувоҳ аёллардан бирининг айтишича, савдогарлар дастлаб жасаднинг олиб кетилишига қаршилик кўрсатган. Аммо милиция ходимлари савдогарларни резина таёқлар билан уриб, уларни тарқатишга уринган. Милиционерларга астойдил қаршилик кўрсатган бир неча киши эса куч ишлатиб олиб кетилган. Ҳозирча уларнинг тақдири номаълумлигича қолмоқда.\nГувоҳларнинг таъкидлашича, вафот этган отахон бозорда атиги бир неча кундан буён савдо қилаётган экан. Ўта босиқ ва камсуқум бўлгани учун унинг на исми шарифи, на турар жойи бозордагиларга маълум эмас.\nБозор маъмурияти ҳам отахон тўғрисида маълумотга эга эмаслигини билдирди. Маъмурият ходимларининг айтишича, айни пайтда жасад суд тиббий экспертиза марказига олиб кетилган. Отахоннинг ёнидан шахсини тасдиқловчи ҳужжатлар топилмагани боис, бу йўналишда ҳам ишлар олиб борилмоқда.\nШайхонтоҳур тумани прокуратураси вакилининг сўзларига қараганда, отахон ўз ажали билан вафот этган. Милиция ходимларининг бу воқеага ҳеч қандай алоқаси йўқ.


Истанбул аэропортида қолиб кетган 200 нафар ўзбекистонликка ёрдам кўрсатилди — Sof.uz\n26.03 15:47 426 Жаҳон\nКоронавирус тарқалишининг олдини олиш мақсадида Ўзбекистон 16 мартдан эътиборан халқаро авиақатновларни бекор қилган эди. Шу сабабли 200 нафарга яқин Ўзбекистон фуқароси бир неча кундирки Туркиянинг Истанбул шаҳридаги халқаро аэропортда яшамоқда.\nМаълумотларга кўра, йўловчиларнинг борадиган жойлари бўлмагани учун аэропортда қолишга мажбур бўляпти. Бу эса фуқароларимизнинг тоза сув, озиқ-овқат ва санитария ҳимоя маҳсулотларига бўлган эҳтиёжларини вужудга келтирди.\nТуркиядаги ўзбекистонлик талабалар жамиятининг Sof.Uz нашрига хабар беришича, Туркиянинг Инсоний ёрдам фонди (IHH) аэропортида қолиб кетган барча ватандошларимизни озиқ-овқат ва тозалик маҳсулотлари билан беғараз равишда таъминлади. Агар юқоридаги маҳсулотларга эҳтиёж туғилса, яна етказиб берилишига ваъда берилди.\nЭслатиб ўтамиз, хориж мамлакатларидаги ва оғир аҳволда қолган Ўзбекистон фуқароларининг манфаатларини ҳимоя қилиш мақсадида, президент Шавкат Мирзиёев кўрсатмасига биноан Республика махсус комиссияси фуқароларни мамлакатга қайтариш бўйича авиарейслар ташкиллаштирмоқда.\nМаълумот учун, Туркияда 26 март куни коронавирус билан касалланганлар сони 2 433 кишини ташкил қилмоқда.\nаэропорт Истанбул Ўзбекистон-Туркия коронавирус Инсоний ёрдам фонди (IHH)\nКеча, 23:28 10 Жаҳон\nКеча, 23:18 343\nКеча, 20:13 482


18 март 2018, Тошкент вақти: 08:57\nҚашқадарёда фуқаро мурожаатига беписанд ўнлаб мансабдор жавобгарликка тортилди\nҚашқадарё вилоятида маҳаллий бошқарув идораларининг ўнлаб мансабдори фуқаролар мурожаатига беписандлиги боис жазоланди (“Ҳуқуқ”, 18 май). Маъмурий ва жиноий жавобгарликка тортилган амалдорлар орасида ҳокимликлар, соғлиқни сақлаш, қишлоқ ва сув хўжалиги, молия, меҳнат ва архитектура бошқармалари вакиллари бор. Масалан, Қарши шаҳри ҳокими ўринбосари Д.Султонов 15 та мурожаатни белгиланган муддатда кўриб чиқмагани ва мурожаатчиларга ёзма жавоб бермагани учун маъмурий жавобгарликка тортилган. Шунингдек, Чироқчи тумани молия бўлими бошлиғи Н.Бекназаров, Миришкор тумани ер ресурслари ва давлат кадастри бўлими бошлиғи Т.Маъмуров, Деҳқонобод тумани давлат солиқ инспекцияси бўлим бошлиғи Б.Ибрагимов турли даражада жавобгарликка тортилган. Қайд этилишича, вилоятнинг ички ишлар (31 та ҳолат), солиқ (23 та ҳолат) ва суд ижро идораларида (15 та ҳолат) ҳам мурожаатчиларнинг ҳуқуқлари бузилгани аниқланган.\nКредит эвазига пора талаб қилган банкир қўлга олинди\n“Агробанк”нинг Самарқанд вилояти Каттақўрғон шаҳар филиали раҳбари Ихтиёр Бегматов пора билан қўлга олинди (“Постда”, 13 май). Маълум бўлишича, саккиз кишини иш билан таъминлаган тадбиркор банк филиалига чорва учун кредит сўраб бир неча марта мурожаат қилган. Барча ҳужжатлар тайёр бўлишига қарамай, филиал раҳбари ишни пайсалга солган. Тадбиркор учинчи марта келганида банкир кредит ажратиш эвазига 300 доллар талаб қилган. Филиал раҳбари ушбу суммани пора тариқасида олаётганда қўлга туширилган. Аниқланишича, И.Бегматов аввал ҳам жиноятга қўл ургани боис суд ҳукмига кўра, жорий йил февралдан икки йилга раҳбарлик лавозимлардан четлатилган. Аммо “Агробанк” мансабдорлари суд ҳукмига бўйсунмай И.Бегматовнинг филиал бошлиғи лавозимида ишлашига имкон яратиб берган. Ушбу жиноят юзасидан тергов олиб борилаётгани хабар қилинган.\nМатбуот: Ўқитувчи ҳокимиятнинг текин дастёрига айланиб қолди!\nЎзбекистонда ўқитувчиларни ихтиёрий-мажбурий равишда ҳашар ва бошқа жамоат ишларига жалб этиш кўпаймоқда (“Оила даврасида”, 18 май). Аҳвол шу даражага етганки, ўқитувчилар охирги пайтлар ҳокимият ва маҳалланинг текин дастёрига айланиб қолди . Ўқитувчиларга кўра, ҳокимликлар уларни оммавий тозалаш тадбирлари, ҳашарларга ҳатто якшанба кунлари ҳам жалб этмоқда. “Апрель ойида ҳар бир ўқитувчи ўзига бириктирилган маҳаллада уйма-уй юриб, хонадон аъзосидан ҳовлисидаги дарахтларигача ҳисоблаб чиқдик” дейди Тошкент вилоятидаги мактабда инглиз тилида дарс берувчи муаллима. Бундан ташқари, қоғозбозлик ва ҳисоботбозлик ҳам уларнинг тинкасини қуритмоқда. “Якшанба куни камида олти нафар ўқувчининг уйига бориб, ота-онаси ва ўзи билан бирга расмга тушиб, суратни мактабга топширамиз... Камига, мактабларда керагидан ортиқ қоғозбозликка ружу қўйилган... Энди ўзингиз ўйланг, бунақа иш тартибида қандай қилиб эртанги дарсга тайёрланиш мумкин?” деган бошқа бир ўқитувчи.


Россиянинг «USM Holdings Limited» компанияси Тошкентдаги Ислом маданият маркази қурилиш ишларини 2021 йилнинг охирги чорагигача тугатишни режалаштирмоқда. Лойиҳанинг умумий қиймати 119 миллион долларга тенг. Бу ҳақда 2021-2023- йилларга мўлжалланган инвестиция дастурида маълум қилинди\nДастурга кўра, Тошкент шаҳрининг Олмазор туманида қурилиши режалаштирилган лойиҳани Россиянинг «USM Noldings Limited »компанияси молиялаштирмоқда. Қурилиш ишлари 2019-2021 йилларда амалга оширилиши белгиланганди.\n2017 йили президент Шавкат Мирзиёев Ҳазрати Имом (Хастимом) мажмуасида бўлиб, мазкур марказ қурилиш лойиҳаси билан танишганди. Давлат раҳбари марказ қурилишига Алишер Усмонов кўмак бераётганини ташриф давомида маълум қилганди.\n2019 йил 5 декабр куни янги қурилаётган марказ ҳудудида 150 кв.м. майдонида теплоизоляция (пенопласт) маҳсулотлари ёнгани ҳақида хабар берилган. Тошкент шаҳар Ёнғин хавфсизлиги бошқармаси хабарига кўра, ёнғиндан янги қурилаётган бинога зарар етказилмаган.\nМаълумот учун, 2017 йилда Ислом цивилизацияси маркази директори лавозимига 2015 йилдан Тошкент француз альянси раиси сифатида ишлаб келган Шоазим Миноваров тайинланганди.\nЭслатиб ўтамиз, Алишер Усмонов Ўзбекистонда коронавирусга қарши курашиш тадбирларини қўллаб қувватлаш учун 20 миллион доллар ва тез тиббий ёрдам хизматида ишлаётган ходимларга тўланадиган бир марталик моддий ёрдам учун 10 миллион доллар ажратганди.


Янги болалар мусиқий телевизион танловига старт берилди\nДобавлено: 12.04.2016, 16:23\n"Юлдузча" болалар мусиқий телевизион танловига ҳужжатлар 20 майга қадар қабул қилинади.\nУшбу танлов “Камолот” ёшлар ижтимоий ҳаракати, Ёшлар ташаббуслари маркази ҳамда Ўзбекистон миллий телерадиокомпанияси томонидан ташкил этилмоқда, бу ҳақда Ёшлар ташаббуслари маркази матбуот хизмати хабар беради.\nТанловнинг асосий мақсади - мамлакатимизнинг турли ҳудудларида истиқомат қилаётган иқтидорли болаларни кашф этиш, санъат соҳасида ўз имкониятларини намоён этишлари учун уларга шарт-шароитларни яратиб беришга қаратилган.\nТанлов уч йўналишда амалга оширилади:\nТанловда 6 ёшдан 14 ёшгача бўлган болалар иштирок этадилар. Лойиҳада иштирок этиш истагида бўлган болалар ўз ҳужжатларини (иштирокчи анкетаси) жорий йилнинг 20 майига қадар “Ёшлар ижод саройида” жойлашган Ёшлар ташаббуслари марказига топширишлари ёки www.ovoz.uz сайтида электрон тарзда тўлдиришлари шарт.\nТанлов бир неча босқичлардан иборат бўлади:\nТанлов жараёни Ўзбекистон миллий телерадиокомпаниясининг “Наво” ҳамда “Болажон” телеканалларида эфирга ўзатилиши режалаштирилган. Танловнинг ҳакамлар ҳайъати ҳамда мураббийлари жамоатчилик орасида катта обруга эга бўлган санъат ва маданият арбоблари, эстрадамизнинг ёрқин юлдузларидан ташкил этилади.\nТанлов якунларига кўра ҳар бир номинацияда ғолиблар аниқланади ва тақдирланадилар.\n“Юлдузча” болалар телевизион танлови бу – биринчи навбатда, кичик “Юлдузча”ларга катта саҳнага қадам қўйишлари учун ижодий майдондир.\nТанлов кенг жамоатчилик учун очиқ бўлиб, саралаш жараёнларининг бориши, йўналишлар бўйича иштирокчиларнинг ижодий чиқишлари томошабин ва тингловчилар томонидан кузатилиб борилиши мумкин.\nШавкат Мирзиёев Катта Қорасув маҳалласидаги ёш истеъдодларга мусиқа асбоблар совға қилди\nЎзбек шоу-бизнесидаги таниқли визажистлардан бири қўшиқ куйлай бошлади\nГуласал Абдуллаева янги тарона тақдим этди(Аудио)\nОтабек Муҳаммадзоҳиддан янги тарона\nҲадича Қурбонова оғриқли мавзуда дардли тарона тақдим этди (Аудио)


Наманганда энг кўп танқид қилинган туман Кенгаши | "Адолат" СДП\nНаманганда энг кўп танқид қилинган туман Кенгаши\nЯқин пайтгача Норин туман партия ташкилоти Ўзбекистон “Адолат” СДП Наманган вилоят Кенгашида ўтказиладиган турли йиғилишдарда кўп танқидга учрайдиган бўлиб қолганди. Шунинг учун фаоллар ташкилий масалани кўриб чиқишни кун тартибига қўйди. Раҳбарият ҳам кўпчилик билан маслаҳатлашиб, таклифни ўринли деб топди. Шундай қилиб, икки йилча вилоят кенгаши раиси ўринбосари бўлиб ишлаган Дилшод Болтабоев норинлик “адолатчи”лар етакчилигига тавсия қилинди. Шунга ҳам уч ойдан ўтди. Бир неча кун аввал туманда бўлиб, сафдошларимиз олиб бораётган ишлар билан танишдик.\nДастлаб йўлимиз Тўда қишлоғининг “Отбозор” маҳалласида жойлашган 18-қишлоқ оилавий поликлинисига тушди. Мазкур тиббиёт муассасаси салкам ўттиз минг аҳоли яшайдиган ҳудудга хизмат кўрсатади. Жамоада саксон нафардан ортиқ ходим меҳнат қилади. Улар тизимда олиб борилаётган ислоҳотларнинг самарадорлигини таъминлашда фаоллик кўрсатиб меҳнат қилмоқдалар. Айниқса партиядошларимизнинг барчага ўрнак кўрсатаётганликлари диққатга сазовордир.\nГулчеҳра Шамсиддинова, 18-қишлоқ оилавий поликлиникаси мудираси:\n– Ходимларимиздан етти киши аввалроқ “Адолат” СДП аъзолигига ўтган эди. Аммо кейинги пайтда БПТ фаолияти кўзга ташланмай қолган эди. Яқиндан бери эса ўзгаришлар кўзга ташлана бошлади. Икки бор сиёсий ўқиш ўткзилди. Уларнинг бирида партия вилоят кенгаши вакили ҳам иштирок этди. Шу туфайли бўлса керак, яна уч нафар тиббиётчи сафимизга қўшилиш учун ариза берди. Бу мурожаатлар ижобий ҳал этилди.\nҲа, худди шу куни янги партиядошларга аъзолик билетлари топширилди. Улар орасида тиббиёт ҳамширалари Шаҳло Алиева, Феруза Ҳусанова ва Наргиза Раҳматуллаева бор. Мазкур жараёнда иштирок этган “Адолат” СДП вилоят Кенгашининг раиси Исроил Жўраев бугунги кунда сафдошларимиз олдида турган муҳим вазифалар ҳақида сўзлади.\nДилшод Болтабоев, Норин туман партия кенгашининг раиси:\n– Биз сайловларга тайёргарлик қизғин паллага кирган шу дамларда бошланғич ташкилотлар ишини жонлантиришга алоҳида эътибор бермоқдамиз. Ҳар бир аъзо билан учрашиб, уларнинг фаоллигини оширишни мақсад қилиб қўйганмиз. Сафларни кенгайтириш масаласи ҳам диққат марказида турибди. Мазкур қишлоқ оилавий поликлиникасидаги партиядошларимиз аҳоли ўртасида тарғибот-ташвиқот ишларини самарали олиб бормоқдалар.\nВилоят ва туман кенгашлари фаоллари шу куни яна бир қатор бошланғич ташкилотларда бўлиб, сафдошлар билан мулоқотлар ўтказишди.\nЎзбекистон “Адолат” СДП фаоли.


ИнтерФУТБОЛ :: «Ёш Моуриньо»нинг тақдир йўли\n«Ёш Моуриньо»нинг тақдир йўли\nКонфедерациялар кубогида Океания шарафини ҳимоя қилган Янги Зеландия термасини ўзига хос мураббий Энтони Хадсон шуғуллантиради.\nТаъкидлаш жоизки, ушбу мутахассис ҳаёти давомида тақдирнинг турли чиғириқларидан ўтган. Россиялик ҳамкасбларимиз ўз термалари билан бир гуруҳдан жой олган жамоа устози ҳақида мақола тайёрлашди.\nХадсон ўйинчилик фаолиятини 1998 йили бошлаб, 10 йилдан сўнг тугатган. Уни ўз даврининг энг ёмон англиялик ярим ҳимоячиларидан бири сифатида танишарди. Отаси Энтонини «Вест Хэм» ёшлар жамоасига жойлаб қўйгач, кейинги уч йилни ушбу масканда ўтказди, профессионал даражада иккинчи лига баҳсларида битта мавсум ўтказди. Академиядан қўйиб юборишгач, Британиядаги фаолияти кўнгилдагидек кечмади. Шундан сўнг Голландияга йўл олиб, «НЕК» клубида олти ой тўп сурди ва бошланғич таркибга кириш имкониятлари ошди. Аммо кутилмаганда икки йиллик шартномани бекор қилиб, АҚШга отланди. Агар ўша кезлари Хадсоннинг тақдири кимнидир қизиқтирганида, бу воқеалар журналистик мақола учун ажойиб манбага айланиши муқаррар эди.\nОта ва алкоголь\nЭнтонининг отаси Алан Хадсон ўтган асрнинг 70-йилларида энг яхши англиялик ярим ҳимоячилардан бири бўлган, «Челси» ва «Арсенал» сафида тўп сурган. Англия кубоги, УЕФА кубок эгалари кубогини қўлга киритган ва табиийки, термадан таклиф олган. Энтони ўша дамларни эсларкан, шундай дейди: «Отам ҳамиша менинг кумирим эди, айнан у каби кучли спортчи бўлишни ўз бурчим деб ҳисоблардим».\nХадсон 17 ёшга тўлганида отаси автоҳалокатга учради. Ушбу воқеадан сўнг Энтони спиртли ичимликка ружу қўйди. Албатта, футболчи соғлом турмуш тарзига амал қилиб, ҳар куни шуғулланиши лозим. Аммо гап бунда эмасди. Умуман, муаммонинг футболга тааллуқли жиҳатлари йўқ эди. Хадсон кун сайин ўз ҳаётини ўзи барбод этаётганди. Икки ойлик кома ва 70та (!) операциядан сўнг отаси тузала бошлади, аммо ногирон бўлиб қолди. Энтонини эса тўхтатишнинг иложи топилмади.\n«Ҳар куни барга қатнардим, маст ҳолда муштлашаётганимда тартиб посбонлари тутиб кетишарди, ҳаммаси назоратдан чиққанди». Танишларининг тинимсиз танбеҳ беришлари, шармандалик ҳисси, қарзлар туфайли Хадсон Англиядан Голландияга кетишга қарор қилди. Сўнгра АҚШга йўл олди. Унинг ишлари ўз-ўзидан юриша бошлади, ёввойи ҳаёт тарзига қарамай, футбол клублари билан алоқаларни йўлга қўйди.\nАмерика учинчи дивизионида қатнашувчи яримҳаваскорлар даражасидаги «Уилмингтон Хаммерхедс» жамоасини танлади. Шу ўринда Хадсон барларга боришни канда қилмади, аммо кейинроқ ҳаммаси ўзгарди: «Аноним алкоголиклар йиғилишида қатнашдим. Ўшанда бир аёл ёнимга келиб, қайтиб ичмаслигим лозимлигини таъкидлади».\nВазиятнинг ўзгаришига Хадсоннинг мураббийликка киргани ҳам сабаб бўлди. «Хаммерхедс»да молиявий муаммолар борлиги туфайли қаҳрамонимиз футболчи ва жамоа устози вазифаларини уйғунлаштиришга қарор қилди. Дастлаб омади юришди, келгуси мавсумдан эса ўша ҳаваскорлар дивизионидаги «Реал Мэриленд»ни тўлақонли бошқара бошлади. Натижада 27 баҳорни қаршилаганда Америка футбол лигалари тарихидаги энг ёш мураббийга айланди, 30 ёшида эса УЕФАнинг «Про» тоифасига эга бўлди. Хадсоннинг фаолияти англияликларни бефарқ қолдирмади ва 2010 йили у «Тоттенхэм»га келиб, Харри Реднаппга ёрдамчилик қилди.\nБир куни Реднапп ассистентини айнан шундай чақирди - ёш Моуриньо. Нега бундай дегани номаълум, аммо ҳамма Хадсоннинг номига мурожаат этилган паллада чиройли тахаллусдан фойдаланарди. Аслида, ҳаммаси тушунарли. Энтони - «Беназир»нинг мухлиси. Ҳаттоки, кумиридан мураббийлик сабоқларини олиш мақсадида испан тилини ўрганди, Моуриньо Мадриднинг «Реал» клубида ишлаётганда у ерда амалиёт ўтади.\nУнинг мураббийлик фаолияти қайсидир жиҳатлари билан португалиялик ҳамкасбиникига ўшаб кетади. Моуриньо ҳам футболчи сифатида асосий вақтини захира ўриндиғида ўтказган, асосан ўз мамлакатининг иккинчи дивизиони жамоасида тўп сурган. Ўртамиёна «Порту» бошқарувида эса жаҳон даражасига кўтарилган.\nХадсон УЕФА кубогида зафар қучмаган, аммо Осиёдаги термаларда муваффақиятли ишлади. Реднапп «Тоттенхэм»ни тарк этганида Энтони Баҳрайн ёшларини шуғуллантириш учун «сариқ қитъа»га отланди. Ушбу жамоа билан форс кўрфази кубогини қўлга киритди. Бир йилдан сўнг уни катталар термаси бош мураббийлигига тайинлашди, яна бир йилдан сўнг эса Океания минтақасида энг йирик ҳисобланувчи Янги Зеландия федерацияси билан шартнома имзолади.\nТўғри, Океанияда имкониятлар паст, ҳаттоки, ўта зерикарли бўлгани учун уни Австралия ҳам тарк этган. Ҳойнаҳой, Янги зеландияликлар бу фикрга қўшилмасалар керак. Хадсон ҳам. Мутахассис у ерда Миллатлар кубогида зафар қучди. Янги Зеландия термаси ушбу мусобақада 10 йилдан буён ғолиб чиқмаётганини инобатга олсак, мазкур натижа маҳаллий аҳолини қувонтирмай қўймади.